qundao/data-zh-poetry huggingface dataset:
望海潮
作者：张四维
朝代：明
体裁：曲

英武韩公。贤哉梁国。军门一见称奇。甘露定盟。归来告母。新正得效于飞。讨方腊清溪。斩苗刘行在。功业崔嵬。驻旆金山。黄天荡里困酋夷。金兵夜遁。谁知有夫人劾奏。夫失兵机。圣主玉音嘉奖。诰封两国应希。斥秦桧奸私。见忠良莫救。解组恬归。十载西湖烟水。今古羡知几。梁夫人佳配润州城。宋高宗复辟临安府。金兀朮凿河走建康。韩蕲王受爵封茅土。
桂枝香
作者：张四维
朝代：明
体裁：曲

人情汹溃。朝纲倾敝。怎能勾天潢内激起颓波。大道中剪除荆棘。教人可悲。教人可悲。渍衣血泪。填胸冤气丈夫呵。。岂宜迟。早向尧天外。擎回舜日西。
桂枝香
作者：张四维
朝代：明
体裁：曲

银河欲曙。金门初启。转过了太液池头。却早是未央宫里。忙修容整衣。修容整衣。向螭头拜跪。中宫千岁。太后：赐卿平身上殿。旦：启黄扉。何幸膺天宠。深惭弱婢儿。
梁州序
作者：张四维
朝代：明
体裁：曲

丑递酒拜：武陵溪偶泛渔船。天台路喜逢仙眷。看香翻舞袖。酒淹歌扇。知你是华阳玉女。盛世仙郎。满却今生愿。双双归昼锦。永团圆。始识沙哥崔嫂贤合前。
梁州序
作者：张四维
朝代：明
体裁：曲

旦奠拜天地拜老旦拜生：叩苍穹配合良缘。谢萱堂俯从奴愿。喜英豪不弃。辱成姻眷。他本是魁梧李靖。奇表陶谦。我自非无见。他年持节钺。珥貂蝉。始识东邻骐骥贤合前。
梁州序
作者：张四维
朝代：明
体裁：曲

旦朝服执笏上：金兵潜遁过长江。忠恨逐波长。蛾眉淡扫整晨妆。趋凤阙。陈章疏。面君王。
梁州序
作者：张四维
朝代：明
体裁：曲

生递酒科：孤身囊罄。千山家远。何幸娘行垂眷。器非坦腹。深惭漫驻丝鞭。谁道有妆台玉镜。孔雀金屏。始见嫦娥面。红丝无一缕。荷姻联。始识丘山苗母贤合前。
梁州序
作者：张四维
朝代：明
体裁：曲

老旦奠天地递酒科：青阳才至。鸿钧初转。就暖条风轻软。辰良景媚。好将合卺杯传。但愿你伯鸾高节。德耀贞良。瓜瓞多蕃蔓。老身当暮景。得安然。始识吾儿络秀贤。合：花烛夜。笙歌院。乘龙女婿人争羡。看喜气蔼门阑。
梧桐花
作者：张四维
朝代：明
体裁：曲

旦回酒介：捧瑶觞心还省。当膝下承欢尽孝敬。岂可天涯远别孤亲影。只为国家多艰未安宁。母子相违怎得并合前。
梧桐花
作者：张四维
朝代：明
体裁：曲

老旦举酒介：我年当桑榆景。只道白首相依母子命。谁期紫云得配英豪倩。只你这三月音书杳难凭。教我万种愁怀乱不定。合：今聚首。须欢庆。
梨花儿
作者：张四维
朝代：明
体裁：曲

羡奴羡奴生的来多容貌。小名儿唤做赛多娇。人人见了我都道好嗏。。道我好似三郎庙里母太保。
步步娇
作者：张四维
朝代：明
体裁：曲

旦上：贺朔公庭披星往。离却平康巷。无人路更长。城暗乌啼晓雾横。江涨街滑渍寒霜。鞋弓袜小行不上。
步步娇
作者：张四维
朝代：明
体裁：曲

生上：万里鹏程心何壮。羞杀千人长。须知执戟郎。灭楚封齐。勋业如翻掌。我岂健儿行。此身拟画在凌烟上。
步蟾宫
作者：张四维
朝代：明
体裁：曲

穷途好事来新岁。蓝桥偶遇神仙。钗头金凤是良缘。何幸佳人缱绻。
水底鱼儿
作者：张四维
朝代：明
体裁：曲

净丑领弓弩手上：劲弩强弓。呼为神臂翁。马陵夹道。凭此射英雄。
水底鱼儿
作者：张四维
朝代：明
体裁：曲

净方腊丑方天定定光和尚末吕师囊：十二天神。如来佛世尊。神兵到处。闻者即消魂。
水底鱼儿
作者：张四维
朝代：明
体裁：曲

生领兵上：方腊妖民。欺凌敢领军。天兵到此。鬼魅即潜形。
水底鱼儿
作者：张四维
朝代：明
体裁：曲

生领兵上：白刃青锋。光芒走电虹。阴山辽水。曾此斩雄雄。
江儿水
作者：张四维
朝代：明
体裁：曲

叹我无依倚只恁愁。赖伊夫妇看衰朽。谁知母子今分首。萧条举目无亲旧。旦：母亲且自宽怀宁候。若要团圆。除是荡平贼寇。
江儿水
作者：张四维
朝代：明
体裁：曲

生：不是轻离别为国忧。老旦：姐夫此去几时回来。生：扫清君侧方回首夫人。你。留心入觐皇王后。娘儿未可徒厮守旦：相公。。我报主素心持久。就里乘机。谅彼难逃吾彀。
江头金桂
作者：张四维
朝代：明
体裁：曲

我本为忠良诬陷。陈言玉陛前。颇奈奸邪欺蔽。阻匿封笺。向谁明这黑冤。当此际祸结兵连。有人当荐。却把长城坏了。恨杀奸权生：与秦桧大争一番。恨不得以笏击贼。只是不济事。。睁睛赤面终惘然夫人。我前后百馀战。报国之心力尽矣。此时不休呵。是不知进退。岂得为智。。待除簪脱冕。待除簪脱冕。功名分浅。谢尘缘。钩船春雨惟高卧。黄犬东门免自怜。
江头金桂
作者：张四维
朝代：明
体裁：曲

旦：君说欲为三件。知君贤更贤。这人意允当天意。无量无边。看你庆还馀福自绵。设醮禳愆。荐亡焚券。更用先期斋戒。意洁心虔。功德应知恪九天散侍儿一节。妾任其劳。。备房奁与遣。备房奁与遣有父母者还他父母。无父母者任他适人。。各从方便。古人言。今生已受前生福。再结来生不了缘。
江头金桂
作者：张四维
朝代：明
体裁：曲

旦：听你说来有见。真为出世言。我想风波久涉。苦海无边。又何须扣祖逖舷。那误国奸权。他有千机万变。终要遭他毒手。贵识机先。归去五湖真是贤。这天颜既远。这天颜既远。梦惊须免。也安然。荣枯尽付浮云外。荆布相看白发前。
江头金桂
作者：张四维
朝代：明
体裁：曲

生：我想自来征战。生灵戮万千。虽是身承国命。惨酷应怜。我欲荐亡灵解宿冤。又想负欠无还。书名立券。并要将来焚毁。了却牵缠。皈向紫阳酬醮筵。旦：请问第三件生：我今投老之时。。这声容欲远。这声容欲远。侍儿当遣。断姻缘黄金散尽教歌舞。留与他人乐少年。
泣颜回
作者：张四维
朝代：明
体裁：曲

丫丫。你是大妈家。丑：便是。母亲。讨债的来了众：大妈请作揖。你好忒没理。。利钱怎不还咱。你居吾大厦。讨房钱月月磨牙。油盐米茶。不还钱休怪我登门骂。你今朝有靠东床。再休题推托妈妈。
泣颜回
作者：张四维
朝代：明
体裁：曲

听咱。何必恁嗟呀。思吾家子母做事全差。非聋非哑。不安排些子生涯那母亲呵。。爱钱是他。至亲情都只为无钱罢。不须嗔妈妈多言。且宁耐姐姐回家。
泣颜回
作者：张四维
朝代：明
体裁：曲

生：知他。只恁假喧哗。教人羞惭满面殊失光华。语言敲打。怎当他俐齿伶牙。丑：姐夫休怪我母亲。生：吾难怪他。大丈夫怎肯居人下。料咱们别在今朝。丑：姐夫。你那里去。母亲虽有句把言语。姐姐不曾恼着你。你怎么把他恩爱都忘了。生怎忘我恩爱浑家。
泣颜回
作者：张四维
朝代：明
体裁：曲

说起泪如麻。怨无夫无子无家。银钱谁假。这连朝柴米无些。房钱欠他。又连年利债盘来大。也知咱无计难支。空怜我有女如花。
浆水令
作者：张四维
朝代：明
体裁：曲

头陀洞蟒蛇皈向。郭璞墩蛟龙隐藏。燃犀昔日事荒唐。风流江左。曾羡周郎。霸王业俱蒿莽。空劳铁索沈千丈。金樽罄。金樽罄。好酬佳况。银蟾坠。银蟾坠。须整归航。
海棠春
作者：张四维
朝代：明
体裁：曲

老旦上：喜鹊噪檐牙。好事来门下。
清江引
作者：张四维
朝代：明
体裁：曲

神兵到来谁敢阻。饮马长江浒。吹嘘定鲁齐。谈笑平吴楚。看江南江北皆吾土。
清江引
作者：张四维
朝代：明
体裁：曲

鼕鼕阵前喧战鼓。杀气腾江浒。秋高马似龙。弓劲人如虎谅那个。败残的宋家兵何足数。
满园春
作者：张四维
朝代：明
体裁：曲

净秦桧上：位正三台列上卿。恩加九锡宠光荣。四海承风。百僚拱手。威名赫盛。
满庭芳
作者：张四维
朝代：明
体裁：曲

生野服上：投老归湖。皇恩浩荡。閒身得伴渔竿。旦上：日迟风软。飞燕剪轻寒。最喜春随人意。劝东君莫放杯乾。丑：雕阑外。风摇翠竹。日日报平安。
滴溜子
作者：张四维
朝代：明
体裁：曲

众拜：微臣的。微臣的。荷蒙圣慈。微臣的。微臣的。感恩无地。臣滥叨枢密。小臣何敢当军机重事。仰赖天威。剿灭丑夷。
滴溜子
作者：张四维
朝代：明
体裁：曲

众捧诏书鼓乐上：九重上。九重上。恩波沛流。五云里。五云里。箫韶齐奏。玉音降。须清昼。捧来出凤楼。天香满袖。敕谕多官。有怀须剖。
滴溜子
作者：张四维
朝代：明
体裁：曲

生：谩说道。谩说道叛臣就戮。多应是。多应是朝廷有福。幸今谬膺崇禄。阃外寄兵权。推轮捧毂。受国殊恩。敢忘举足。
滴滴金
作者：张四维
朝代：明
体裁：曲

众：金炉宝兽香馥郁。锦瑟瑶筝声断续。纤腰翠袖风翻逐。昼如春。人似玉。情爱笃。愿教百岁欢娱足。欢娱足。画堂不夜。光生银烛。
点绛唇
作者：张四维
朝代：明
体裁：曲

丑：玉勒金鞍。天街踏遍。香尘软。末：敢勇当先。号令鞭雷电。
点绛唇
作者：张四维
朝代：明
体裁：曲

净扮方腊领兵上：据岭依川。睦州独擅。居南面。地窄邦偏。遂不得俺一统山河愿。
点绛唇
作者：张四维
朝代：明
体裁：曲

净扮金兀朮上：孙武神谋。项籍威武。谁为伍。笑俺单于。曾占中原否。
玉交枝
作者：张四维
朝代：明
体裁：曲

旦：他言辞雄爽。转双眸睛流电光。虎头燕额封侯相。将来岂是寻常。奴家趁此寒微之时。与他结为夫妇。后来庶几有托。转身向生科：寒家今住在平康。敢劳玉趾亲临降。生：多蒙见招。不知贤姐有何说话旦：并无甚说话。。为新正君留客乡。备椒花聊消旅况。
玉交枝
作者：张四维
朝代：明
体裁：曲

辱卿问访。我行藏言之可伤。身孤命蹇亲双丧。旦：官人娶妻未曾。生：家贫未娶妻房。旦：为何充此军伍。生：銮舆闻说南渡江。金兵越寇多搔嚷。为功名前来水乡。愿投军期为上将。
玉山颓
作者：张四维
朝代：明
体裁：曲

不须嗟叹。论英雄非同等閒。见如今虏犯淮安。又闻得方腊谋叛朝廷今日呵。。招军十万。遣制使王渊收选。此际欢无限。羡冯驩。免教长铗月中弹。
玉山颓
作者：张四维
朝代：明
体裁：曲

堪怜堪叹。为功名千难万难。望家乡云暗秦关。见长江水接银汉。天寒岁晚。这寂寞怎生消遣。朝暮羞无办。笑冯驩。空馀长铗月中弹小生上。
珠络索
作者：张四维
朝代：明
体裁：曲

净上：黄天荡里困重围。愁似江流日几回。无计可施为。
琐窗郎
作者：张四维
朝代：明
体裁：曲

在军中横暴无情。将将佐辄加刑有王俊二人。彼心积恨。欲报无能。呼他讦告。如形随影。使其徒自相攻发可为證。怎出我这深阱。
琐窗郎
作者：张四维
朝代：明
体裁：曲

要谋成须用严刑。这干系信非轻。须知遗患。画虎不成。那时人笑。徒为画饼。嘱伊家停留长智生奸衅。要牢固这深阱。
琐窗郎
作者：张四维
朝代：明
体裁：曲

遣台官劾奏明廷。诬他窃兵柄慢军情。虚申探报。以动朝廷。谋为不轨。抗违君命。任他有冲天羽翼难舒挣。我砌就这深阱。
琥珀猫儿
作者：张四维
朝代：明
体裁：曲

旦递酒：一家欢庆。难得似今宵。宴聚华堂春正饶。香浓酒艳对花娇。合：倾倒。愿福似川长。寿同松老。
琥珀猫儿
作者：张四维
朝代：明
体裁：曲

生递酒：杯擎碧玉。香浥泻春醪。拜献丘山聊慰劳。好将怀抱放春宵。合：倾倒。喜门径清閒。是非无恼。
瑞鹤仙
作者：张四维
朝代：明
体裁：曲

生扮韩世忠上：少负屠龙志。想伊周功业。丈夫馀事。苍天苦何意。使英雄困屈。半生淹滞。袖中三尺剑。叹空自光芒贯日。倘一时离匣。风驰电掣。扫除妖魅。
甘州歌
作者：张四维
朝代：明
体裁：曲

湖山胜览。向钱塘门外。谩整行鞯。葛巾野服。无拘乐事无边。花间酒家张翠幰。堤上游人逐画船。馀寒峭。丽日暄。清明几处有新烟。松间月。竹里泉。酒边旧侣漫留连。
甘州歌
作者：张四维
朝代：明
体裁：曲

生：蓬窗青幕悬。见湖光十里。净铺冰练。苏公堤上。桃腮柳眼争妍。六桥艳阳还若昔。双鬓萧骚不似前。老外：杯重劝。兴欲翩。百壶那送酒如泉。寻兰沚。过藕川。葛巾欹侧未回船。
甘州歌
作者：张四维
朝代：明
体裁：曲

老外：平湖野寺连。见青松径转。白云门掩。生：奚童。你问和尚可在。丑：长老在家么。和尚上：世间好话佛说尽。天下名山僧占多。是谁。呀。二位老官人稽首。请告茶。老外生：长老拜揖。外：翠微僧舍。暂来一饷谈禅。老僧试烹建州双凤饼。汲取吴山第一泉。生：岩阿下。水石边。悬知此地是神仙。投衰老。结净缘。多閒数得上方眠。
甘州歌
作者：张四维
朝代：明
体裁：曲

行行至水边。喜断桥堤口。柳柔莎软。生：奚童。唤酒船过来叫船介船家唱山歌上：来了。。我做船家无了休。终朝湖尾又湖头。唱：看了些王孙仕女。听了些宫词野讴。吃了些残羹剩酒。受了些风掀浪浮。人归后。月似钩。将船停泊浅汀洲。歌：打扫子官仓搂子我个家婆困。得风流处且风流。老官人要船请上。生：奚童。你牵驴到金沙滩相待。我船过六桥便来。丑：领钧旨。生老外上船唱：揭天箫鼓。重湖深处喧填。玉膏满樽新市美。银鲫堆盘荇菜解。红香岸。碧树湾。青丝缆引木兰船。风光好。景色妍。绿杨如发雨如烟。
生查子
作者：张四维
朝代：明
体裁：曲

旦上：偶尔遇英贤。意气相留恋。倘得效于飞。遂却生平愿。
生查子
作者：张四维
朝代：明
体裁：曲

老旦上：佳气入新年。柏叶春杯满。丑上：香放后园梅。识得东风面。
画堂春
作者：张四维
朝代：明
体裁：曲

净朝衣上：朝回紫禁散仙班。衣冠香惹炉烟。职司燮理近尧天。独擅威权。
画堂春
作者：张四维
朝代：明
体裁：曲

生朝衣上：一封朝奏九重天。辩明忠义深冤。须知为国惜豪贤。那避奸权。
画眉序
作者：张四维
朝代：明
体裁：曲

公子奉酒介：仙娥降西幄。乐奏宾云右仙曲。看柘枝妙舞。芙蓉裀褥。喜高堂椿茂萱长。羡满门佩金横玉合前。
画眉序
作者：张四维
朝代：明
体裁：曲

旦递酒介：深惭荷恩睦。九凤花冠镂金束。喜颁来天上。凤诰犀轴。霞帔羡焕烂拖朱。环佩听铿锵鸣玉合前。
画眉序
作者：张四维
朝代：明
体裁：曲

生递酒介：佳气溢天衢。藻绣轮连障朱屋。看金缸衔璧。耀流华烛。瑶斝内满捧黄封。纨扇底高歌青玉。合：今朝玳宴排家庆。何幸共沾天禄。
画眉序
作者：张四维
朝代：明
体裁：曲

老旦回酒介：西山日将没。叹我南来寡亲族。喜家门今日。有女贤淑。你识得紫塞长城。我种德蓝田双玉合前。
番卜算
作者：张四维
朝代：明
体裁：曲

外扮王渊上：袖底握阴符。肘后悬金印。白旄黄钺统三军。两越叨藩镇。
皂角儿
作者：张四维
朝代：明
体裁：曲

羡栖霞路接灵源。汎桃花胡麻仙饭。拜观音大士山岩。发慈悲度人弘愿。又早到狮子山。呼猿洞。北鹫峰。南屏岭。萃奇深远。烟中列岫。夕阳远天。欲言还。行歌互答。归路声喧。
皂角儿
作者：张四维
朝代：明
体裁：曲

过孤山处士梅园挹清风后人难见。憩西泠放鹤亭前。见酒家青旗招飐。九里松。石屋洞。两高峰。三天竺。岭回溪转。暖风十里。丽人好天。更堪怜。薜萝深处。梵磬时传。
短拍
作者：张四维
朝代：明
体裁：曲

旦：睿圣还朝。睿圣还朝。奸骄屏气。这中兴机会须知。陛下莫忧疑。管取洗天兵到。一扫净荡烟浮翳。从此奠安宗社。欣指日拜贺丹墀。
祝英台
作者：张四维
朝代：明
体裁：曲

分晓。你看岁如流花易老。绿鬓渐成皓。旦：我正怕青春易过。早要寻个归着丑：姐姐。你若嫁丁人。那得遂心。不若在这门户中。随你拣选为妙。。走狗斗鸡。骢马貂裘。都是少年英豪。旦：这样英豪。不在我心上。丑：听告。恁双双月下花前。正好追买欢笑。旦：这全不是我的事。丑这般说你我家中那得丰饶。
祝英台
作者：张四维
朝代：明
体裁：曲

堕烟花心自苦。幽恨几时消。丑：姐姐。你绣锦满身。珍羞适口。那些儿不遂你心。还要怨恨。旦：谩话绮罗。休说珍羞。端不趁侬心苗。丑：姐姐。你如今心里却待要怎的。旦：须教。早从良裙布荆钗。未许迎奸输笑。这身躯怎肯随人颠倒。
祝英台
作者：张四维
朝代：明
体裁：曲

旦：难道。终不然为恁衣食。把我自身抛。随柳问花。舞袖歌喉怎生。将此罗弄昏晓丑：姐姐。你我门户人家。做的是这等的事。你也说不得。旦：休譊。把恩情分付东风。不为狂蜂相恼。丑：相恼相恼。讨债的却又来了。旦这丫头怎敢恁语言罗唣。
祝英台
作者：张四维
朝代：明
体裁：曲

老旦：我儿休恼。只俺家活计凭谁。你怎说贞操。白镪马蹄。生钞鸦翎我若见了这东西呵。。萍水便同情好。旦：心焦。若要我觅李寻张。不如剪发为尼须了老旦：呀。闷杀我。罢罢。。但凭你从良。只养我终便安饱。
祝英台近
作者：张四维
朝代：明
体裁：曲

旦上：绿窗寒。清露冷。白苧知秋早。看萧萧叶堕梧桐老那更。雁度江楼。蛩吟庭砌。搅乱我愁人怀抱。
神仗儿
作者：张四维
朝代：明
体裁：曲

众拜：中兴盛会。中兴盛会。微臣遭遇。谨鞠躬拜跪。惟愿吾皇万岁歌帝德。颂巍巍。歌帝德。颂巍巍。
神仗儿
作者：张四维
朝代：明
体裁：曲

众捧诏书上：鸾旗前卫。鸾旗前卫。笙歌声沸。见祥云飞坠。凤诏捧来天际。封爵土。荫妻儿。封爵土。荫妻儿。
神仗儿
作者：张四维
朝代：明
体裁：曲

生众绑方腊上：班师回骑。班师回骑。贼擒兵溃。山野欢声沸。都在凯歌声里。合：飞捷报。莫延迟。飞捷报。莫延迟。
神仗儿
作者：张四维
朝代：明
体裁：曲

鞠躬顿首。鞠躬顿首。山呼万寿。臣仰受皇恩厚。愿效马牛奔走。合：遥拜着凤凰楼。遥拜着凤凰楼。
福清歌
作者：张四维
朝代：明
体裁：曲

丑扮都官上：都官是我己身役。镇终朝接送辛苦。闻知敕旨下天衢。忙排仪仗。伺候在韩王府。
秋蕊香
作者：张四维
朝代：明
体裁：曲

秋到润州江上。红蓼黄芦白浪。小船载酒恣幽赏。谁识此行情况。
红绣鞋
作者：张四维
朝代：明
体裁：曲

丑：銮舆卤簿森严。森严。嫔娥彩女盘旋。盘旋。排凤辇。驾龙轩。支宝帐。结金莲合前。
红绣鞋
作者：张四维
朝代：明
体裁：曲

众出朝骑马行介：旌旗荏冉飞空。飞空。骅骝蹀躞嘶风。嘶风。荣紫诰。醉黄封。希帝宠。重军功。欣国泰。际时雍。
红绣鞋
作者：张四维
朝代：明
体裁：曲

众：王基霸业由天。由天。妄谋生事招愆。招愆。能自足。得安然。须纳谏。羡君贤合前。
红绣鞋
作者：张四维
朝代：明
体裁：曲

御街人散匆匆。匆匆。归途月色朦朦。朦朦。花影乱。酒香浓。歌舞队。绮罗丛。叨宴赏。喜登庸。
红绣鞋
作者：张四维
朝代：明
体裁：曲

末：金钲画鼓填填。填填。旌旗号带翩翩。翩翩。征气肃。杀声喧。尘蔽日。雾漫天合前。
红绣鞋
作者：张四维
朝代：明
体裁：曲

轰雷信炮连天。连天。开山铁骑飞烟。飞烟。军整队。将居先。刀出鞘。箭当弦。合：登北固。取中原。
红衲袄
作者：张四维
朝代：明
体裁：曲

他恃军威甚不臧。滥军功叨上赏。虚申探报恣欺罔。他附下要名殊未良。弃淮西住大江。肆奸雄玩庙堂。致书张宪通谋也他只。欲猎猎云旗入建章。
红衲袄
作者：张四维
朝代：明
体裁：曲

你自道掌朝纲佐圣王我道你。假威权丛恶党。全不想未迎二帝蒙尘壤。全不想未复中原祸犬羊你。既欲为生民谋泰康你。就当为皇家植栋梁。如何壤了万里长城也我会见。荆棘铜驼卧夕阳。
红衲袄
作者：张四维
朝代：明
体裁：曲

净怒介：你道是理阴阳在庙堂我正要。为朝廷锄逆党见如今。酋肆毒流霄壤又怎禁。大将贪兵逞横强。忧杀我宋家邦几覆亡。苦杀我宋生灵遭杀伤我只愿。两家罢战通和也。看取兵气销为日月光。
红衲袄
作者：张四维
朝代：明
体裁：曲

那岳少保呵。天地间忠义郎。古今稀英杰将。杀得那金酋心胆闻风丧只俺。这家国仇雠尽雪偿。那些个谋不臧。那些个心不良你那莫须有三字。。怎服得天下人心也说甚么。黄阁经纶肃万方。
绕地游
作者：张四维
朝代：明
体裁：曲

旦上：曙乌啼晓。乡梦偏惊觉。公子上空极目楚天音杳。
绕地游
作者：张四维
朝代：明
体裁：曲

老旦上：世人多少。都向风尘老。叹衰残又向烟江舣棹。
缕缕金
作者：张四维
朝代：明
体裁：曲

净丑兀朮龙虎大王上：风势恶。浪头高。小船如漂瓦。魄应消。那更兵船绕。随风跳跃。安能插翅把生逃。馀生料难保。
缕缕金
作者：张四维
朝代：明
体裁：曲

生旦领水兵上：江水阔。阵云高。顺流三翼下。列千艘。杀气腾江峤。旌旗照耀。胡儿今日命难逃。君雠足相报。
舜城东有舜庙首阳有夷齐祠
作者：张四维
朝代：明
体裁：七言律诗

每谈乡国即长吁，襟带关河亦壮区。天地何心变桑海，郊原极目莽蓁芜。松号断碣殷祠歇，麦秀空城舜井孤。野老岁时怜伏腊，椒浆无地荐荆巫。
舞霓裳
作者：张四维
朝代：明
体裁：曲

众捧诏书鼓乐上：宸语叮宁下瑶天。下瑶天。鼓乐从空降。恁暄填。恁暄填。旗幢冉冉香风软。一纸紫泥封。劝奖忠贤。圣主仁明断。泰运从今转。看取河清海将晏。
节节高
作者：张四维
朝代：明
体裁：曲

众：雕盘袅篆烟。爇龙涎。柳摇台榭东风软。江梅绽。彩燕翻。生盘荐。胡桃鹓鸽红炉暖。铜龙玉漏冰澌浅。合：莫把閒愁忆故乡。室家欢庆真亲眷。
节节高
作者：张四维
朝代：明
体裁：曲

金杯玉手传。酒如泉。羊羔麟脯罗华宴。人欢忭。情爱怜。心留恋。朱帏翠幕春情绻。金花银烛春光炫合前。
菊花新
作者：张四维
朝代：明
体裁：曲

生小生扮行路上：一肩行李向宵征。历遍山程又水程。小生：回首好伤情。那是松筠三径。
薄媚滚
作者：张四维
朝代：明
体裁：曲

全不想。全不想。人有人心。此处难容枉。如何藏祸殃。陷诬名将。愿吾皇准奏鉴明欺罔。此时追诛奸邪党。这纯钢。不到他行。在奸邪头上。
薄媚滚
作者：张四维
朝代：明
体裁：曲

朝廷上。朝廷上。闻奏台官。龙颜怒难挡。敕司勘详。追寻逆党。已是究出奸谋情状。谁人将他来冤枉。自罹殃。窃柄贪兵。百般欺罔。
行香子
作者：张四维
朝代：明
体裁：曲

老旦扮老鸨上：花月妖娆。鸾凤窝巢。擅京华歌舞声高。进门那管村俗贤豪。但见撒能捅镘好相交。
西地锦
作者：张四维
朝代：明
体裁：曲

外僧上：谁谓菩提有树。须知明镜无台。瓶中止水天心月。应未惹尘埃。
西地锦
作者：张四维
朝代：明
体裁：曲

外扮隐者陈公上：坳壑深山高隐。麻衣藿食随时。封侯拜将他人事。嗟余骨相非宜。
西地锦
作者：张四维
朝代：明
体裁：曲

小生扮张俊上：燕市朝随侠士。秦楼夜宿娼儿。生平未识家人事。丈夫立志谁知。
解三酲
作者：张四维
朝代：明
体裁：曲

生：夫人。我也曾遣巡兵严加守禁。他既开河怎不来闻。纵他谋成计就连宵遁。嗟破甑。托非人我。本待要展酬廉范云中忿。到做了计拙玉恢失雁门。吾何恨。恨只恨柙中虎兕。怎放驰奔旦。
解三酲
作者：张四维
朝代：明
体裁：曲

相公。事在军机当捷敏。兵若骄矜宜败沦。缓兵纵贼休他问。这情罪。在将军。你连樯空设横江索他。鼓噪先过建业津。吾何恨。恨只恨国家从此。多故多迍。
谒金门
作者：张四维
朝代：明
体裁：曲

老旦上：光景骤。渐觉罗衣寒透。笑采黄花盈把嗅。问渠谁个瘦。旦上：喜诞麟儿神授。看取凯旋功奏。多办好香焚宝兽。谢天相庇祐。
贺圣朝
作者：张四维
朝代：明
体裁：曲

净扮秦桧上：梦回月落宫垣。晨寒入拥金鞯。天街尘净慢加鞭。似阆苑登仙。
赏宫花
作者：张四维
朝代：明
体裁：曲

外扮王渊戎衣上：英雄俊髦。羡长城。钦尔曹。为国求良将。既得肯相抛。璞内已知和氏玉。军中原有霍嫖姚。
赏宫花
作者：张四维
朝代：明
体裁：曲

萍踪乱飘。恨风波平地高。幸见嫦娥面。眷爱意难消。谁信燕子楼中张盼盼。也知麒麟阁上霍嫖姚。
赛观音
作者：张四维
朝代：明
体裁：曲

净：省愁烦。听详细。我这里可见放着他妻共儿。假安慰修书将去他岂不聪明。他若害我。我害他妻子。。几肉笼鸡有翅也难飞。
赛观音
作者：张四维
朝代：明
体裁：曲

恨无端。思无计。事到此须知悔迟。实指望移天转日。岂料今朝。祸迫怎支持。
赵皮鞋
作者：张四维
朝代：明
体裁：曲

扮老道士上：家住万山巅。没个烦恼肚皮宽。身披鹤氅带黄冠。常与白云为侣伴。
越恁好
作者：张四维
朝代：明
体裁：曲

清平寰宇。好修文偃武。官清国正民安堵。把眉舒。樽中绿�休辜负。典衣沽取。高歌一曲黄金缕。休教落日悲西浦。
越恁好
作者：张四维
朝代：明
体裁：曲

雕栊朱户。金炉喷瑞雾。笙歌迭奏氍毹舞。酒频呼。人生好景能经几。更须知止。何劳自把精神苦。簪中白发茎堪数。
迎仙客
作者：张四维
朝代：明
体裁：曲

末捧诏书旗鼓上：前代无。思旧老宠遇殊。颁来玉券并金书。封王爵。荣庆耀门庐。
迎仙客
作者：张四维
朝代：明
体裁：曲

生旦同老旦公子上：笑鸠拙久疏。谋希宠渥梦寐无。何期天诏下西湖。天恩滂沛。也及我朽枯。
醉太平
作者：张四维
朝代：明
体裁：曲

净领四人骑马上：战袍血红。玉带玲珑。绝尘赤电似蛟龙。看一鞭骤风传令往浅水沙路径上龙王庙去。。龙王庙里山形耸。长江四面皆相控。宋营虚实在我一观中。看今朝立功。
醉太平
作者：张四维
朝代：明
体裁：曲

小生：韬戈敛锋。短箭轻弓。龙王庙里立奇功。要潜形隐踪。他来撞入牢笼洞。夹攻里外施英勇。看他鹏翮怎抟风。管教堕吾计中。
醉扶归
作者：张四维
朝代：明
体裁：曲

想韩公英勇谁能比。我皇家倾圯更凭谁。愿传言太尉莫延迟。早兴师讨逆清岩陛。我朝朝泪眼望旌旗。你回归是必还留意。
醉扶归
作者：张四维
朝代：明
体裁：曲

旦：念孤忠自许酬天日。这王家忧戚更关谁。我兹行岂是避艰危。促儿夫早办勤王计。那凶徒已自怯无为。愿宸衷不必常愁泣。
金字经
作者：张四维
朝代：明
体裁：曲

丑僧上：我表子小名儿叫做一锭金。俊俏风流没处寻。偏称我的心。叫一声南无普陀崖大慈悲救苦难观世音。
金珑璁
作者：张四维
朝代：明
体裁：曲

生：天街人簇拥。绛纱影里青骢。外：长乐晓听鸣钟。小生：叛臣今已矣。太平何幸重逢。末上：朝北极。贺重瞳。
金索挂梧桐
作者：张四维
朝代：明
体裁：曲

丑：妈妈。你聊将粥食增。还把愁烦省。年老身衰。禁不得些儿病。诸凡那惯经。况单丁。万一摧残事怎撑那姐姐被禁呵。。天怜佛保应无恙韩姐夫此去。。那鬼魅妖氛自隐形妈妈。你。当揸挣俺姐姐。终须有日到家庭合前。
金索挂梧桐
作者：张四维
朝代：明
体裁：曲

老旦：閒庭细雨声。永夜孤灯影。最惨离情。况复多愁病。贼臣逞横强。祸朝廷。拘禁吾儿忒不情。须知老景娘依女我儿。嗄。。未审我今朝死共生。抛双泪。真个是心劳意攘梦魂惊。合：盼杀人两眼睁睁。料难保馀生命。
铧锹儿
作者：张四维
朝代：明
体裁：曲

净惊介：看了他雄威壮貌。那更安閒洒落。不由人气淹神耗。使不的语絮言叨韩将军。我金兀朮已服将军虎威。再不敢与将军争雌雄。较胜负。谨有所贡。乞求放还。。贡名马金鞍玉埒。并送还剽掠。求讲好。聊慰劳。倘见怜假道。后日当衔环结草。
铧锹儿
作者：张四维
朝代：明
体裁：曲

向辕门拜倒。陈情启告。乞怜我残兵将弱。危亡怎逃。北平败殍。欲还假道。叩英豪。求恕饶。愿岁岁贡天朝。从此休兵讲好。
铧锹儿
作者：张四维
朝代：明
体裁：曲

生：你全不量度。真是教人可笑。你本是林中翼虎。云外飞雕。既入我樊笼圈套。怎放你迅飞号跳。觑宝刀。你头可枭。今日雪耻报皇朝。你休想穹庐醉饱。
铧锹儿
作者：张四维
朝代：明
体裁：曲

生：听你语言颠倒。只恁不知分晓。欲求假道。贡献何劳。只须把中原复我。送二圣还朝。方讲好。即恕饶。归来明主报。只此你生还可保。
锁南枝
作者：张四维
朝代：明
体裁：曲

心间事有万千。狐疑不决忧虑牵。知尔契先天。愿求你先见。爻和象仔细占。吉和凶与直判。
锁南枝
作者：张四维
朝代：明
体裁：曲

金是宝贵莫言。金傍叉字事有愆。珠玉嵌成圈。忠臣被诬陷。移人手彼弄权。宝物急收回。福缘还自远。
锦衣香
作者：张四维
朝代：明
体裁：曲

泛月江。僧归舫。溅佛裳。鲸喷浪。张祐孙鲂。令人遐想。中泠冷溅齿牙香。消吾渴吻。涤我枯肠。待卧吹箫管上扬州。许谁豪放。吞海亭虚敞。江光四望。欲驾天风。恣游蓬䦘僧。
长拍
作者：张四维
朝代：明
体裁：曲

涉历危时。涉历危时。遭逢乱世。又怎禁覆番天地。萧墙祸起。会铜驼已杂荆篱。故国已成非。又怎禁恶狠狠贼臣攘臂。苦杀咸阳兵火乱。那见王师拓地飞。不由人心胆每惊疑。韩将军。又未知你肯怜我宗社陵夷。
降黄龙
作者：张四维
朝代：明
体裁：曲

生冠带拜阙介：仰荷神尧。葑菲无遗。策名廊庙转身拜外：韩世忠草茅鄙人。为元帅执鞭坠镫。已自庆幸。今又辱名郎职。印挂先锋。恐有负所举也。。衔恩罔极。当效力前驱。尽忠图报。还叨。庙谟帏算。指顾处悉平岩岛。愿元戎召下星门。檄飞须早。
降黄龙
作者：张四维
朝代：明
体裁：曲

英豪。受命皇朝。万里长城。赖伊非小此时。龙蛇莫辨。值狐鼠潜窥。犬羊纷扰。须教。奋威扬武。马到处荡平岩岛。嘱先锋席捲长驱。渡江须早。
降黄龙滚
作者：张四维
朝代：明
体裁：曲

众合：辕门列宝刀。虎帐罗花帽。鲲化蛟腾。平地风雷瀑。合：金章紫诰。黄旄皂纛。清潮海。建伟勋。酬廊庙。
降黄龙滚
作者：张四维
朝代：明
体裁：曲

金镫动地摇。铁骑催山倒。妖避魔藏。杀气腾江峤合前。
雁鱼锦
作者：张四维
朝代：明
体裁：曲

前征。水国山城。捣妖民方腊。睦州蛮境。老旦：姐夫几时准行。生：兵车戒整。暂归来报与新承命。老旦：姐夫今日身荣。切莫忘我儿女。生：怎忘却甘露订盟。怎忘却军门遇卿。怎忘却合新正取酒过来。。深佩领。瑶觞捧拜谢萱庭娘子奉此杯。。更贺娘行此满觥我这里。深惭毛义微官廪那些个。少可酬云英逆旅情。
雁鱼锦
作者：张四维
朝代：明
体裁：曲

生：岳母休咽哽。也知咱难株守室庭。事业在兹行。看昆吾挥斩尽魑魅鲲鲸。那时节归来喜生。那时节再图个家庆。众旗号上介：三吴羽檄飞来急。一令将军促去忙。禀先锋。元帅将令急候吉时起兵生：既如此。岳母娘子就此拜别。。辞别去未容停。但看鎗尖直指清溪境。叛贼须教一扫平。
雁鱼锦
作者：张四维
朝代：明
体裁：曲

生：烟尘四处今未宁。岂无端叛贼生奸横。吾主寄帅臣专阃命。荐吾授先锋领将驱兵。职叨居武节。虽荣贵思任匪轻。也应知博得个不负玄才举索把那。妖氛此行扫净。
雁鱼锦
作者：张四维
朝代：明
体裁：曲

老旦对旦介：他行。为你愁增。怎拚得新婚。忽地分鸾镜。你可相留缓住几日。叙慰夫妻恩爱私情。旦：怎说这话。酒已完备。请韩官人贺喜饯行便了。老旦捧杯敬酒介：持杯特敬。愿君今去。纵铁骑横行铁岭。伫看咱门楣杜广登台鼎。更羡我弱质文君识长卿。
雁鱼锦
作者：张四维
朝代：明
体裁：曲

风霆。迅疾将军令。兵机事岂容子女相眷恋迟梗。况为臣委身须当忘私。无劳念奴离别轻。赛多娇取酒过来。我奉饯官人一杯。旦奉酒介：愿你摧强用武摅忠胆。更须要出奇行正青海京伫望功成。生：擒贼之日。即当驰报旦：官人又差道了。。捷书不必通家信。露布先须达帝京。
霜天晓角
作者：张四维
朝代：明
体裁：曲

生上：天涯人去。心意劳牵挂。非是轻怜重惜。受恩深处为家老旦。
霜天晓角
作者：张四维
朝代：明
体裁：曲

生上：路贫囊罄。眼下难支应。小生上：难道人离乡贱。还期身显明廷。
霜天晓角
作者：张四维
朝代：明
体裁：曲

老旦上：吾家爱女。何故将他嫁。丑上：只是那时见错。撞来真是冤家。
青玉案
作者：张四维
朝代：明
体裁：曲

人生南北如岐路。世事悠悠等飞絮。造化小儿无定据。翻来覆去。倒横直竖。眼见都如许。伊周事业何须数。不学渊明便归去。坎止流行随所寓。玉堂金马。竹篱茅舍。总是无心处问答照常。
风入松
作者：张四维
朝代：明
体裁：曲

旦：淮阴国士岂凡流。羡功成唾手。飞驰青海擒强寇。羞儿女闺中厮守。当此际兵戈未休。看谈笑觅封侯。
风入松
作者：张四维
朝代：明
体裁：曲

镜中白雪已蒙头。叹桑榆时候。幸然有女能相守。又喜得英雄为偶。但只虑凄凉画楼。悔教去觅封侯。
馀文
作者：张四维
朝代：明
体裁：曲

后下旦出丑净具鞍马迎上介：鞍马衣装俱准备。今朝特送远行人。
馀文
作者：张四维
朝代：明
体裁：曲

蹇驴轻。香尘软。馀情付湖水湖烟。明日还寻载酒船。
馀音
作者：张四维
朝代：明
体裁：曲

新春新景开新宴。喜新人共驾彩鸾。看取新年乐事绵。
香柳娘
作者：张四维
朝代：明
体裁：曲

旦：战玉龙败甲。战玉龙败甲。漫天作阵。舞风还似杨花滚。想奴讹拜惊。蹴奴讹拜惊。卫阙泣穷薪。蓝关抱孤恨。生：左右取暖酒来。共夫人饮一杯。虽不及销金帐里饮羊羔。对此江天大雪。亦是胜赏。旦：且停杯问君。且停杯问君。谁擒蔡人。骄酣不省。
香柳娘
作者：张四维
朝代：明
体裁：曲

生：看彤云四合。看彤云四合。北风恁紧。江天黯淡寒生袗。见洪涛迅奔。见洪涛迅奔。怒颲击鹏鶤。狂雷斗蛟蜃。忽飘飘雪纷。忽飘飘雪纷。长空撒银。青山傅粉。
马蹄花
作者：张四维
朝代：明
体裁：曲

末：步急心驰。机密前来特报知。早朝时候。韩府家人。上表丹墀。净：他奏甚事。末：其中未审甚言辞。老爷这里开缄便见他情意。净：奏闻未曾。末：小黄门未敢申闻。报钧台请自施为。
马蹄花
作者：张四维
朝代：明
体裁：曲

笑彼狂痴。也有聪明识事机。他见前车既覆。后载还来。定尔倾欹。他今既觉出头非。罢罢。我今也作饶人计。那官儿命中书批给回文。道吾皇准令伊辞。
驻马听
作者：张四维
朝代：明
体裁：曲

小生同旦骑马上：冉冉云旌。沙软堤平马背轻。想着前离秀水。昨过吴江。今又毗陵。不愁风餐水宿未曾经。只愁天番地覆何时定。前面是北固江城。不须前去。已归乡井。
驻马听
作者：张四维
朝代：明
体裁：曲

小生：离却家庭。母子相依最惨情。受此江风吹雨。野径迷烟。古驿长更。常思阿太影伶仃。此时相见真侥倖。老旦：且喜骨肉团圆。只是你父亲不得回来。放心不下。小生：若说家尊。料他扫清岩陛。定归乡井。
驻马听
作者：张四维
朝代：明
体裁：曲

旦：比至神京。主废臣危国不宁。那奸臣闻得。太尉兵来。向仆射求生朱仆射教他请。睿皇复辟御承明。送奴归省多车乘奴家西归。丈夫东去。。至秀水相迎。料他平定。即归乡井。
驻马听
作者：张四维
朝代：明
体裁：曲

生拆书看介：书寄韩侯。逆贼苗刘搆叛谋。将王渊杀害。胁太后临朝。废高帝居休。东宫冲幼实堪忧。宦官康履皆枭首今日朝廷呵。。垒卵之秋。望提兵早至平江相候。
驻马听
作者：张四维
朝代：明
体裁：曲

老旦上：灵鹊喧声。帘外传呼不暂停。想是好音来报。逆贼成擒元来。我女归宁。哭介：我儿你今朝若不到家庭。明朝不见娘形影。闻你被禁强臣。怎生脱得。归来乡井。
鲍老催
作者：张四维
朝代：明
体裁：曲

旦：相公。国危主辱。中原板荡当克复。虏酋侵扰当驱逐。忠和孝。节与义。须相勖。奇珍异味天庖餗。一饭须知恩可报。君恩似海深难掬。
鹊桥仙
作者：张四维
朝代：明
体裁：曲

旦上：更残灯暗。梦回衾冷。曙鼓邻鸡相应。起来小步立天街。正见晓星光耿。
黄莺儿
作者：张四维
朝代：明
体裁：曲

军令敢从容。办锹锄与土笼。依他河影开淤涌。今朝起工。明朝奏功。百人一丈工齐动。笑谈中。秦淮古渡。三十里自相通。
黄莺儿
作者：张四维
朝代：明
体裁：曲

小棹混江龙。浪花閒便折冲。平铺土板须沈重。不须用篷。还须火攻。有风未可轻移动。穴墙中。八人摇桨。来往疾如风。
帆影
作者：张回
朝代：明

劳劳亭次别，无计共君归。一叶随风去，孤帆挟浪飞。目穷河鸟乱，望断浦云非。只在天涯畔，伤心隔翠微。
丁丑至日姑苏署中拈牌一律
作者：张国维
朝代：明

旧趋画省近金莲，今望苍霄北斗悬。术事自嗔诗趣减，欢辰聊遣酒杯传。庭前丛竹含烟湿，冰下潜鳞伴石眠。应令故园猿雀待，思鲈会上五湖船。
七里滩
作者：张国维
朝代：明

神工手擘尚留痕，中导江流势欲吞。蜿蜒山腰人数点，缤纷露脚瀑干喷。石潭鱼戏鬐堪鉴，木末莺潜调自翻。处处桃花浮涧出，不知谁是避秦源。
乙酉自台郡扈驾道经赤城
作者：张国维
朝代：明

司隶南阳启草旌，水回山拥度云行。共扶龙驭飞沧溟，遑问仙梯蹑赤城。俊获苟生新凤沼，筹资吴质旧簪缨。从军赋继康哉咏，宏济终持帝室衡。
余尝游牛首从麓至巅幽胜应接不暇最后山僧引至一小山回观山面更觌全体因悟山内看山不如山外看山之旷窃持此法以搜洞胜乃择小阜筑室回向之一洞所有无不环列至瀑布在洞之上者两崖夹束翳以林霭一道水光隐约吞吐折而八洞始彰喷薄之全势而洞上之源游者向未之睹也推窗入目不觉大叫奇绝以为得未曾有譬诸西子之美不能自见其面对镜乃见之耳用前咏珠璧韵
作者：张国维
朝代：明

洞府谽谺水石匀，初泉隐见最殊伦。练垂翠绕澄鲜色，龙跃云环蜿蜒身。未遇考盘千古秘，忽迎元览四时新。栖迟己逼仙灵窟，更望高源揖众真。
免归思母八首
作者：张国维
朝代：明

游子言归戴主恩，庭萱遥想露华繁。八旬将届称觞日，十载初招陟屺魂。屈指承颜思缩地，先朝寄鲤祝加飧。慈闱忆我还殊甚，飞梦时时见倚门。欲献高堂一物希，空囊惟办老莱衣。思鲈归隐严陶鲊，解组还初惕孟机。养是恒言今始逮，耕为子职永相依。悬知饥渴关亲甚，念易鸡豚待聿归。昔年扶侍恋居诸，岭海燕吴色笑舒。游纪东征曾作赋，情牵北望久悬舆。颇嫌孝养资征檄，不信瞻依忍绝裾。母子余生将互倚，终焉岂独爱吾庐。不因予假蹈栖迟，特诏迎亲天宠滋。自古貤恩膺紫诰，几曾召养贲纶丝。仆夫未驾光先被，子姓分荣乘永垂。介寿承欢歌帝德，能令菽水胜琼饴。力竭胼胝复治戎，呼亲无计托征鸿。我生分向离愁尽，子舍翻疑隔世通。灯下低徊开喜烬，堂前洒扫绕熏风。鬓霜揽镜还成惧，恐动哀怜减泄融。教忠母训似严君，夷险谆谆励立勋。敢效闲居夸晏乐，差将无死答恩勤。闻归款信思难定，溯别悲欣转莫分。一夕凝思浑若岁，频年何以度忧熏。昨秋朝暮望归人，今日南鸿傍逐臣。愤切时艰遑偃仰，情于天听释邅迍。凊温迟暮犹无子，生死维持赖有亲。何事依云空伫立，双眸已入画溪春。三褫端因教孝宽，一□冀以报刘欢。北山于役仍堪隐，斓彩兼冠不用弹。仰托春晖华尚白，俯全方寸质犹丹。君亲大德咸无极，向日循陔意不阑。
免归思母八首·其一
作者：张国维
朝代：明

游子言归戴主恩，庭萱遥想露华繁。八旬将届称觞日，十载初招陟屺魂。屈指承颜思缩地，先朝寄鲤祝加飧。慈闱忆我还殊甚，飞梦时时见倚门。
免归思母八首·其七
作者：张国维
朝代：明

昨秋朝暮望归人，今日南鸿傍逐臣。愤切时艰遑偃仰，情于天听释邅迍。凊温迟暮犹无子，生死维持赖有亲。何事依云空伫立，双眸已入画溪春。
免归思母八首·其三
作者：张国维
朝代：明

昔年扶侍恋居诸，岭海燕吴色笑舒。游纪东征曾作赋，情牵北望久悬舆。颇嫌孝养资征檄，不信瞻依忍绝裾。母子余生将互倚，终焉岂独爱吾庐。
免归思母八首·其二
作者：张国维
朝代：明

欲献高堂一物希，空囊惟办老莱衣。思鲈归隐严陶鲊，解组还初惕孟机。养是恒言今始逮，耕为子职永相依。悬知饥渴关亲甚，念易鸡豚待聿归。
免归思母八首·其五
作者：张国维
朝代：明

力竭胼胝复治戎，呼亲无计托征鸿。我生分向离愁尽，子舍翻疑隔世通。灯下低徊开喜烬，堂前洒扫绕熏风。鬓霜揽镜还成惧，恐动哀怜减泄融。
免归思母八首·其八
作者：张国维
朝代：明

三褫端因教孝宽，一□冀以报刘欢。北山于役仍堪隐，斓彩兼冠不用弹。仰托春晖华尚白，俯全方寸质犹丹。君亲大德咸无极，向日循陔意不阑。
免归思母八首·其六
作者：张国维
朝代：明

教忠母训似严君，夷险谆谆励立勋。敢效闲居夸晏乐，差将无死答恩勤。闻归款信思难定，溯别悲欣转莫分。一夕凝思浑若岁，频年何以度忧熏。
免归思母八首·其四
作者：张国维
朝代：明

不因予假蹈栖迟，特诏迎亲天宠滋。自古貤恩膺紫诰，几曾召养贲纶丝。仆夫未驾光先被，子姓分荣乘永垂。介寿承欢歌帝德，能令菽水胜琼饴。
再至
作者：张国维
朝代：明

独余清梦绕长松，醒着青鞋逐梦踪。爽气来迎四五里，野桥经渡两三重。犬驯舍外欣曾识，鸟啭樽前说昨逢。路熟不愁归路晚，莫令回首日高舂。
出都喜雨二首
作者：张国维
朝代：明

乍辞阊阖捧天书，澍满郊圻柳拂渠。灵雨总关明主德，恩膏先到使臣车。玉糈艘驶桃花水，绿野讴闲柘影锄。咨命亲承何以报，愿敷圣泽遍青徐。疏瀹惭无宛委书，九天雨露润河渠。槎从泛汉分来锦，橇假行堤化去车。燕岭稠云迷塞雁，卢沟新涨漾春锄。安澜定制支祈锁，问岁今逢在执徐。
出都喜雨二首·其一
作者：张国维
朝代：明

乍辞阊阖捧天书，澍满郊圻柳拂渠。灵雨总关明主德，恩膏先到使臣车。玉糈艘驶桃花水，绿野讴闲柘影锄。咨命亲承何以报，愿敷圣泽遍青徐。
出都喜雨二首·其二
作者：张国维
朝代：明

疏瀹惭无宛委书，九天雨露润河渠。槎从泛汉分来锦，橇假行堤化去车。燕岭稠云迷塞雁，卢沟新涨漾春锄。安澜定制支祈锁，问岁今逢在执徐。
卜筑三首·其一
作者：张国维
朝代：明

冒雨蹑岧峣，寻幽兴独饶。松为楹更韵，窗迩洞如招。结宇先三径，依流便一瓢。足资周览乐，首为板舆翘。
卜筑三首·其三
作者：张国维
朝代：明

故邱开别业，不费买山钱。好用沽？醁，衔杯识避贤。
卜筑三首·其三
作者：张国维
朝代：明

故邱开别业，不费买山钱。好用沽？醁，衔杯识避贤。邱中结构偏宜小，物外探搜只支真。谷口堪施诛草力，林塘疑傍浣花滨。
卜筑三首·其三
作者：张国维
朝代：明
体裁：五言绝句

故邱开别业，不费买山钱。好用沽�醁，衔杯识避贤。
卜筑三首·其二
作者：张国维
朝代：明

邱中结构偏宜小，物外探搜只支真。谷口堪施诛草力，林塘疑傍浣花滨。
召对钦赏虔纪二律
作者：张国维
朝代：明

帝念可渠惟慎庸，谫才承乏赴追锋。六年鞅掌重瞻衮，千载休光叨攺容。敷奏兼垂明试意，都俞莫罄对扬悰。从今捐糜寻常事，蹇蹇犹虞歉靖共。亲奉尧天春色饶，复闻中使下丹霄。赐金雪灿梁州品，衣绣云裁织女绡。什袭氛仍生剑佩，启行彩应绕星轺。涓埃未报恩徒恋，回首宸居接□杓。
召对钦赏虔纪二律·其一
作者：张国维
朝代：明

帝念可渠惟慎庸，谫才承乏赴追锋。六年鞅掌重瞻衮，千载休光叨攺容。敷奏兼垂明试意，都俞莫罄对扬悰。从今捐糜寻常事，蹇蹇犹虞歉靖共。
召对钦赏虔纪二律·其二
作者：张国维
朝代：明

亲奉尧天春色饶，复闻中使下丹霄。赐金雪灿梁州品，衣绣云裁织女绡。什袭氛仍生剑佩，启行彩应绕星轺。涓埃未报恩徒恋，回首宸居接□杓。
和关使者韵
作者：张国维
朝代：明

海涌峰巅烟雾浓，使君载酒意何隆。川明帆影摇霜树，山静秋声落夜桐。祇地黄金宁踞虎，函关紫气自驱螽。却嫌居易游还少，一月重来问六通。
在狱思母八首依前韵
作者：张国维
朝代：明

露雷迭用总衔恩，负国违亲罪实繁。徒羡深林乌鸟意，堪怜三宿子规魂。权词告出啼为笑，对食兴悲泪和飧。梅信须传归指日，依言孑影在圜门。踰八高龄古更希，赭衣泪渍似斑衣。臂呼心动悲离膝，目极情疑恐下机。重巽钿容亲是觐，阳光定照命相依。寄声色养糟糠妇，莫向尊亲怅不归。时当严冱入囚诸，职旷冬温惨不舒。雷电合章刑有属，棘薪匪令德无舆。五更柝击孤臣梦，两岘霜寒寿母裾。安得微躯生羽翮，有怀三徙是吾庐。帝城春动日迟迟，暗室沈阴别泗滋。望眼各天昏似雾，白头两地乱如丝。兵归独子刑还异，孝感遗羹事有垂。惟愿慈颜怡献岁，备尝荼苦悉如饴。省愆切诫易谈戎，怨慕嗷嗷北塞鸿。括母思深叨弗坐，徐生心乱系难通。瞻云依梓暌南服，寄帛传音阻北风。孝治首关明主意，宁令一物外春融。家陲每勖报明君，宁数波臣尺寸勋。自取触藩隳顾复，空烦和胆助辛勤。写忧携杖谁为御，抱郁增奇孰与分。怅望无聊成假寐，魂归失路倍忧熏。相看各念北堂人，对泣非关为累臣。触绪如抽还哽咽，含情难语益邅迍。局身废莨皆人子，上寿尸饔独我亲。自顾区区诚莫赎，窃将垂白乞余春。义当灰骨答君宽，身愧完名拂母欢。初度先成垂老别，南音岂作等闲弹。恋闱恍惚寻残梦，继血潺湲出寸丹。但得生还重聚首，风光不为暂离阑。
在狱思母八首依前韵·其一
作者：张国维
朝代：明

露雷迭用总衔恩，负国违亲罪实繁。徒羡深林乌鸟意，堪怜三宿子规魂。权词告出啼为笑，对食兴悲泪和飧。梅信须传归指日，依言孑影在圜门。
在狱思母八首依前韵·其七
作者：张国维
朝代：明

相看各念北堂人，对泣非关为累臣。触绪如抽还哽咽，含情难语益邅迍。局身废莨皆人子，上寿尸饔独我亲。自顾区区诚莫赎，窃将垂白乞余春。
在狱思母八首依前韵·其三
作者：张国维
朝代：明

时当严冱入囚诸，职旷冬温惨不舒。雷电合章刑有属，棘薪匪令德无舆。五更柝击孤臣梦，两岘霜寒寿母裾。安得微躯生羽翮，有怀三徙是吾庐。
在狱思母八首依前韵·其二
作者：张国维
朝代：明

踰八高龄古更希，赭衣泪渍似斑衣。臂呼心动悲离膝，目极情疑恐下机。重巽钿容亲是觐，阳光定照命相依。寄声色养糟糠妇，莫向尊亲怅不归。
在狱思母八首依前韵·其五
作者：张国维
朝代：明

省愆切诫易谈戎，怨慕嗷嗷北塞鸿。括母思深叨弗坐，徐生心乱系难通。瞻云依梓暌南服，寄帛传音阻北风。孝治首关明主意，宁令一物外春融。
在狱思母八首依前韵·其八
作者：张国维
朝代：明

义当灰骨答君宽，身愧完名拂母欢。初度先成垂老别，南音岂作等闲弹。恋闱恍惚寻残梦，继血潺湲出寸丹。但得生还重聚首，风光不为暂离阑。
在狱思母八首依前韵·其六
作者：张国维
朝代：明

家陲每勖报明君，宁数波臣尺寸勋。自取触藩隳顾复，空烦和胆助辛勤。写忧携杖谁为御，抱郁增奇孰与分。怅望无聊成假寐，魂归失路倍忧熏。
在狱思母八首依前韵·其四
作者：张国维
朝代：明

帝城春动日迟迟，暗室沈阴别泗滋。望眼各天昏似雾，白头两地乱如丝。兵归独子刑还异，孝感遗羹事有垂。惟愿慈颜怡献岁，备尝荼苦悉如饴。
垂钓处
作者：张国维
朝代：明

不拽渔舟不着蓑，兴来坐石戏清波。水寒一任游鳞跃，解得庄生乐趣多。
天下佳山水人可其往者止堪游目未可栖真惟白云洞为先陇所有无车马喧独寐寤言厥惟斯所为纪一绝
作者：张国维
朝代：明

曾寻三洞拟商山，车马纷纷碍闭关。谁似白云私占得，惟留明月弄幽闲。
太夫人板舆初反庭前有牡丹一株连夜齐放艳丽异常若相视而笑以助欢菽水者太夫人为之色喜余奉觞上寿敬赋一律
作者：张国维
朝代：明

瑞钟萱树冠人间，应遣花王佐笑颜。朵袅孙枝成玖玉，色方舞彩总斓斑。微风引馥调晨膳，轻雨凝珠列晓鬟。燕喜仍烦君记取，年年堆锦祝南山。
奉母八首仍依前韵
作者：张国维
朝代：明

慈帏荣被九天恩，炳焕泥封晋宠繁。黄耇迎和谁奉膝，白云伫望几飞魂。欲周钟阜宣行乐，拟褉秦淮助进飧。遣迓频驰佳信至，轻轩就道掩蓬门。龙章鹤发妇仪希，士女纷看一品衣。隽母欢颜时问政，敬姜懿训每鸣机。林移珍果家园似，阶列名花几席依。更托丹青供赏玩，体安意适浑忘归。洞房璇室似方诸，冬日凝温寝食舒。褥拥华茸欣对雪，杖携灵寿代登舆。老人南极明天汉，王母西池绚佩裾。退食优游承色笑，娱亲何敢厌周庐。颐养高年旦起迟，庭前春色动华滋。筵张南第迎梅萼，曝倚东轩拂柳丝。干禄幸来青紫侍，扬名惭乏事功垂。诸孙罗列将朋酒，共祝长生拟玉饴。陈情暂许释临戎，扶侍登舟逐渚鸿。耋齿虞驰车马悴，故山喜报涨流通。江鱼跃入资供馔，角枕凉生藉御风。缅想东征犹昨日，出当秋晏返春融。母子承恩矢报君，鹓班空点愧无勋。恤私独获叨休沐，侍养时闻教慎勤。白粲尝芬携倍足，春醪御旨彻还分。潘舆自览王畿出，遍识江南草木熏。舟度金阊拥万人，共扬有母勖为臣。导舆幕府欢堪忆，回首并州恋似迍。每悯尘容仍顾我，相看素发忍违亲。越山一路皆娱目，偕隐情偏指富春。荏冉还家子念宽，闲居万事总承欢。欲撝曦驭池重浴，肯任春光指一弹。园蓛供甘林笋紫，庭花迎笑海榴丹。朝朝问寝华堂启，宝鸭祥烟出画阑。
奉母八首仍依前韵·其一
作者：张国维
朝代：明
体裁：七言律诗

慈帏荣被九天恩，炳焕泥封晋宠繁。黄耇迎和谁奉膝，白云伫望几飞魂。欲周钟阜宣行乐，拟禊秦淮助进飧。遣迓频驰佳信至，轻轩就道掩蓬门。
奉母八首仍依前韵·其一
作者：张国维
朝代：明

慈帏荣被九天恩，炳焕泥封晋宠繁。黄耇迎和谁奉膝，白云伫望几飞魂。欲周钟阜宣行乐，拟褉秦淮助进飧。遣迓频驰佳信至，轻轩就道掩蓬门。
奉母八首仍依前韵·其七
作者：张国维
朝代：明

舟度金阊拥万人，共扬有母勖为臣。导舆幕府欢堪忆，回首并州恋似迍。每悯尘容仍顾我，相看素发忍违亲。越山一路皆娱目，偕隐情偏指富春。
奉母八首仍依前韵·其三
作者：张国维
朝代：明

洞房璇室似方诸，冬日凝温寝食舒。褥拥华茸欣对雪，杖携灵寿代登舆。老人南极明天汉，王母西池绚佩裾。退食优游承色笑，娱亲何敢厌周庐。
奉母八首仍依前韵·其二
作者：张国维
朝代：明

龙章鹤发妇仪希，士女纷看一品衣。隽母欢颜时问政，敬姜懿训每鸣机。林移珍果家园似，阶列名花几席依。更托丹青供赏玩，体安意适浑忘归。
奉母八首仍依前韵·其五
作者：张国维
朝代：明

陈情暂许释临戎，扶侍登舟逐渚鸿。耋齿虞驰车马悴，故山喜报涨流通。江鱼跃入资供馔，角枕凉生藉御风。缅想东征犹昨日，出当秋晏返春融。
奉母八首仍依前韵·其八
作者：张国维
朝代：明

荏冉还家子念宽，闲居万事总承欢。欲撝曦驭池重浴，肯任春光指一弹。园蓛供甘林笋紫，庭花迎笑海榴丹。朝朝问寝华堂启，宝鸭祥烟出画阑。
奉母八首仍依前韵·其六
作者：张国维
朝代：明

母子承恩矢报君，鹓班空点愧无勋。恤私独获叨休沐，侍养时闻教慎勤。白粲尝芬携倍足，春醪御旨彻还分。潘舆自览王畿出，遍识江南草木熏。
奉母八首仍依前韵·其四
作者：张国维
朝代：明

颐养高年旦起迟，庭前春色动华滋。筵张南第迎梅萼，曝倚东轩拂柳丝。干禄幸来青紫侍，扬名惭乏事功垂。诸孙罗列将朋酒，共祝长生拟玉饴。
家慈诞辰荷顾麟士瑶章见赠次韵奉答
作者：张国维
朝代：明

天上惊传宠綍重，尊前献寿动慈容。馈鲜我愧鱼官监，锡类君真颍谷封。经授五千窥道德，剑冲霄汉识芙蓉。新诗句句霓裳曲，莱子斑衣更勿庸。
山行
作者：张国维
朝代：明

天旷野云舒，林香任所如。山春红胜绿，涧溜水欺鱼。探蕊蜂音合，窥流鹳步徐。缘溪逢谷口，真是武陵居。
慧林上人诛茅幽峻虚庵之颜待余命名余自洞登访题为最上庵
作者：张国维
朝代：明

霁余屐齿印山苔，兰若相期到远隈。迤逦登椒仍在麓，寂寥闻梵半披莱。湿侵贝叶花初雨，锡卓嵚岑鹤共来。初地堪符灵峻□，祗桓不藉布金开。
抚吴和申元渚先生喜雨韵
作者：张国维
朝代：明

三旬雩祷叹明河，忧国烦君借箸多。野叟桔槔逢叆叇，武人鼓吹值滂沱。已知甘雨随仙梵，更遣清风入雅歌。循省素飧何所裨，惭闻闾巷说恩波。
有取苜蓿草而食者感赋
作者：张国维
朝代：明

甑无半菽突无烟，苜草何堪佐果然。谁是开仓追没黯，空教遗种诵张骞。祗因救死宁茹苦，只恐含悲讵下咽。食寄荒原栖在路，行人那不泪潺湲。
望钓台
作者：张国维
朝代：明

羊裘异迹焕丹青，卧榻嘉谋史未聆。累日坐论非道故，当年同学鄙穷经。君除谏议彰金砺，臣退躬耕庆荚蓂。严濑磻溪均致主，客星直傍紫微星。十过矶边九到尖，今朝风雨阻登瞻。深烟端为移文布，小草多乖遁卦占。清洛初潜成白水，秣陵再卜巨刘天。时康碌碌应投劾，漫托金门吏隐廉。
望钓台·其一
作者：张国维
朝代：明

羊裘异迹焕丹青，卧榻嘉谋史未聆。累日坐论非道故，当年同学鄙穷经。君除谏议彰金砺，臣退躬耕庆荚蓂。严濑磻溪均致主，客星直傍紫微星。
望钓台·其二
作者：张国维
朝代：明

十过矶边九到尖，今朝风雨阻登瞻。深烟端为移文布，小草多乖遁卦占。清洛初潜成白水，秣陵再卜巨刘天。时康碌碌应投劾，漫托金门吏隐廉。
来鹤楼次王端公韵
作者：张国维
朝代：明

神郁空传汉史中，何如翔鹤表綦隆。羹墙日日思芳躅，彷佛缑山唳远风。十九年惟填此中，官几为氏岘碑隆。自惭七载成何许，祗向高楼企德风。
来鹤楼次王端公韵·其一
作者：张国维
朝代：明

神郁空传汉史中，何如翔鹤表綦隆。羹墙日日思芳躅，彷佛缑山唳远风。
来鹤楼次王端公韵·其二
作者：张国维
朝代：明

十九年惟填此中，官几为氏岘碑隆。自惭七载成何许，祗向高楼企德风。
独坐
作者：张国维
朝代：明

迭迭青螺环墅高，幽篁山鬼伴挥毫。昼凝沆瀣疑阴雨，冷忘朱明忆缊袍。深涧日飞亭午景，崇冈松动九霄涛。幕天席地惟狂客，清境何容着二豪。
病
作者：张国维
朝代：明

微躯原乏济时才，老马虺隤祗自哀。惠养有年心未已，长嘶靡力首徒回。半生尘网劳应息，两月烟霞逸转颓。再疏乞骸披沥切，从兹万念等寒灰。
登采石矶赠诸将
作者：张国维
朝代：明

月明横槊倚层峰，宵柝风飘和梵钟。南宅镐丰凭虎旅，西瞻江汉警狼烽。且论天险元戎略，遑问风流豪士踪。待剪鲸鲵重蹑屐，为君磨石勒丰庸。
石乳入池与珠璧水合味合则杂余截竹为筒命小僮持向乳缝处承注八罂因以所贮惠泉比尝觉远逊此易曰山下出泉蒙此水之胜惠泉蒙与壮之分耳赋以记之
作者：张国维
朝代：明

珍重甘芳挹注殊，一筒中引万玑珠。坐观偷渡违行地，领略初生胜啖臾。庐岫飞流宁复稚，江心远没亦成奴。法同抱瓮非机事，谷里经纶总是愚。
示仲郎初冠
作者：张国维
朝代：明

今辰今醮汝，弱植正须培。式玉成人始，盍簪长者来。缃囊千古业，雪案九重媒。珍重康成训，深思应迈回。
经始
作者：张国维
朝代：明

茅屋依岩巧在因，子楹初立势凌旻。栋云池月无生有，曲水残山假却真。仲蔚蓬蒿开径日，陶潜樽酒眄柯辰。风光诗句宜相酢，□判山祗迭主宾。
舟次见新漕衔尾而北錻以志喜
作者：张国维
朝代：明

鹢迅飙为楫，鳌连嵓□波。千仓求峙少，万斛泛舟多。摇影逢津树，腾欢杂榜歌。回思焦土日，劳者涕成河。
观灯家燕
作者：张国维
朝代：明

佳丽皇都令节灯，堂怡寿母灿层层。繁同列宿群环极，朗若明珠尽照乘。角抵戏程罗广乐，烟花光放映觚棱。不须朱幰临南陌，连夜庭除乐事兴。
赠吴少峰孝子
作者：张国维
朝代：明

孺慕一生今老矣，苍颜长日更嗟吁。坐穿赤石元猿啸，手植青松白鹤扶。香露滴残千载泪，醴泉流出百年酥。高天瑞动悬弧日，恰见丹书贲草庐。
赴义词三章 其一 自述
作者：张国维
朝代：明

艰难百战戴吾君，壁垒东南气厉云。死去仍为朱氏鬼，精灵常傍孝陵坟。
赴义词三章 其三 训子
作者：张国维
朝代：明

夙训诗书暂鼓征，而今绝口莫谈兵。苍苍若肯施存恤，秉耒全身得所生。
赴义词三章 其二 念母
作者：张国维
朝代：明

一瞑纤尘不挂胸，惟哀耋母暮途穷。仁人锡类能无意，今古由来孝治同。
赴义词三章·自述
作者：张国维
朝代：明

艰难百战戴吾君，壁垒东南气厉云。死去仍为朱氏鬼，精灵常傍孝陵坟。一瞑纤尘不挂胸，惟哀耋母暮途穷。仁人锡类能无意，今古由来孝治同。夙训诗书暂鼓征，而今绝口莫谈兵。苍苍若肯施存恤，秉耒全身得所生。
送麟士应南都试
作者：张国维
朝代：明

古谊高文众美并，孤斋光借绛帷清。张华刚认丰城器，贾谊还成洛守名。南溟风高鹏欲徙，西京日暖凤将鸣。知知取次青云步，莫忘蕉窗风雨情。
道傍榆柳树皮饥民取食殆尽感而赋之
作者：张国维
朝代：明

萧条四野叹遗黎，树屑和糠强救饥。一望垂枯榆柳色，谁言苌楚得无知。皮尽心伤生趣穷，疏条犹自舞长风。恰如残喘支征缮，未敢嗷嗷告杼空。
道傍榆柳树皮饥民取食殆尽感而赋之·其一
作者：张国维
朝代：明

萧条四野叹遗黎，树屑和糠强救饥。一望垂枯榆柳色，谁言苌楚得无知。
道傍榆柳树皮饥民取食殆尽感而赋之·其二
作者：张国维
朝代：明

皮尽心伤生趣穷，疏条犹自舞长风。恰如残喘支征缮，未敢嗷嗷告杼空。
释用思母八首再依前韵
作者：张国维
朝代：明

枯株忽荷再生恩，拊畜身存积思繁。近恋枫宸摅荩悃，遥依萱树释惊魂。樊笼乍脱期还哺，禄养重欢戒素飧。三月乡愁烽火遍，万金归信到衡门。寻常昼锦舞斑希，返及春华好试衣。寿母晨昏仍慰望，塞翁得失尽忘机。小人久缺三牲养，君子今歌四牡依。节制喜连桑梓地，不因远志弃常归。马老知途未舍诸，鸡初离镬翰音舒。还乡遍喻相如檄，隆养高旋季子舆。驿路花明迎采韨，庭闱风暖动长裾。驰驱便道申归省，政效怀安恋敝庐。每闻噬指怅音迟，秣马晨征浥露滋。企望高堂华若锦，宠衔王命贲如丝。帘前爱日鞲时卷，袖里清风橐自垂。无限天伦离合意，开颜加膳更含饴。任兼吴越重元戎，力报劬劳视骏鸿。行者心因居者喜，大儿童企小儿通。归帆己映沧江月，亲梦犹萦朔北风。浩荡天波惊望外，人言贤母福昭融。不须来谂动仁君，睿鉴原情念细勋。万死是甘威倏霁，半生乖养慕空勤。入春己作两年别，坻里才为八月分。所奉云軿莅吴会，昔游风景霭如熏。昨年觐省致归人，何似今朝蹇蹇臣。子舍将旋神竦跃，简书难胜意邅迍。莅官夙夜虞亏孝，积虑渊冰凛辱亲。乘暇称觞沾赐沥，婆娑颜渥数杯春。风尘北望思难宽，靡盬宁耽啜饮欢。慈诲原为修业励，南熏堪作解忧弹。奉公协望胜馨膳，怡志蠲奇过内丹。寿□宏开逢道泰，百年佳气绕门阑。
释用思母八首再依前韵·其一
作者：张国维
朝代：明

枯株忽荷再生恩，拊畜身存积思繁。近恋枫宸摅荩悃，遥依萱树释惊魂。樊笼乍脱期还哺，禄养重欢戒素飧。三月乡愁烽火遍，万金归信到衡门。
释用思母八首再依前韵·其七
作者：张国维
朝代：明

昨年觐省致归人，何似今朝蹇蹇臣。子舍将旋神竦跃，简书难胜意邅迍。莅官夙夜虞亏孝，积虑渊冰凛辱亲。乘暇称觞沾赐沥，婆娑颜渥数杯春。
释用思母八首再依前韵·其三
作者：张国维
朝代：明

马老知途未舍诸，鸡初离镬翰音舒。还乡遍喻相如檄，隆养高旋季子舆。驿路花明迎采韨，庭闱风暖动长裾。驰驱便道申归省，政效怀安恋敝庐。
释用思母八首再依前韵·其二
作者：张国维
朝代：明

寻常昼锦舞斑希，返及春华好试衣。寿母晨昏仍慰望，塞翁得失尽忘机。小人久缺三牲养，君子今歌四牡依。节制喜连桑梓地，不因远志弃常归。
释用思母八首再依前韵·其五
作者：张国维
朝代：明

任兼吴越重元戎，力报劬劳视骏鸿。行者心因居者喜，大儿童企小儿通。归帆己映沧江月，亲梦犹萦朔北风。浩荡天波惊望外，人言贤母福昭融。
释用思母八首再依前韵·其八
作者：张国维
朝代：明

风尘北望思难宽，靡盬宁耽啜饮欢。慈诲原为修业励，南熏堪作解忧弹。奉公协望胜馨膳，怡志蠲奇过内丹。寿□宏开逢道泰，百年佳气绕门阑。
释用思母八首再依前韵·其六
作者：张国维
朝代：明

不须来谂动仁君，睿鉴原情念细勋。万死是甘威倏霁，半生乖养慕空勤。入春己作两年别，坻里才为八月分。所奉云軿莅吴会，昔游风景霭如熏。
释用思母八首再依前韵·其四
作者：张国维
朝代：明

每闻噬指怅音迟，秣马晨征浥露滋。企望高堂华若锦，宠衔王命贲如丝。帘前爱日鞲时卷，袖里清风橐自垂。无限天伦离合意，开颜加膳更含饴。
重游白云洞四首
作者：张国维
朝代：明

不见幽嵓十五年，昔游猿鸟尚依然。流泉诉别鸣还咽，盘石标贞亢且坚。池上醒眠青眼放，松间醉倚白头妍。晚寻归路层云锁，便与山灵订隐缘。云表圆流如意匀，琢瑶散雪总非伦。恰将灼灼重渊色，来照岩岩万仞身。日丽悬泉幽壑媚，月明飞溜夜光新。溅衣旋索浑无物，更识元探象罔真。谁测元奇一罅中，不烦更斧碧流通。石藏水脤坤为母，池仰膏施坎是童。玉齿生甘还惜嫩，花瓷盛白更疑空。蒙泉翻却睢昙义，酥酪醍醐逊化工。石畔何年盥雪肤，长留明莹鉴眉须。词人兴会毫从浣，酒客狂来首任濡。却向巫阳云杳渺，转嗤汉女佩虚无。幽看萝薜深成幄，恍惚山阿降彼姝。
重游白云洞四首 其三 石乳
作者：张国维
朝代：明

谁测元奇一罅中，不烦更斧碧流通。石藏水脤坤为母，池仰膏施坎是童。玉齿生甘还惜嫩，花瓷盛白更疑空。蒙泉翻却睢昙义，酥酪醍醐逊化工。
重游白云洞四首 其二 珠璧
作者：张国维
朝代：明

云表圆流如意匀，琢瑶散雪总非伦。恰将灼灼重渊色，来照岩岩万仞身。日丽悬泉幽壑媚，月明飞溜夜光新。溅衣旋索浑无物，更识元探象罔真。
重游白云洞四首 其四 玉女盆
作者：张国维
朝代：明

石畔何年盥雪肤，长留明莹鉴眉须。词人兴会毫从浣，酒客狂来首任濡。却向巫阳云杳渺，转嗤汉女佩虚无。幽看萝薜深成幄，恍惚山阿降彼姝。
重游白云洞四首·其一
作者：张国维
朝代：明

不见幽嵓十五年，昔游猿鸟尚依然。流泉诉别鸣还咽，盘石标贞亢且坚。池上醒眠青眼放，松间醉倚白头妍。晚寻归路层云锁，便与山灵订隐缘。
频至
作者：张国维
朝代：明

一枝甫定数翱翔，倦羽惟堪适莽苍。地窄近移奇石补，岩濡横凿小池当。轩迎山月杯中影，手弄闲云袖里装。凝睇幽厓惊已夕，仰看岭色尚斜阳。
鹤山书院次王端毅公韵
作者：张国维
朝代：明

生平怕读宋残书，竞指真儒作伪儒。一自先生崇俎豆，至今道脉盛姑苏。看来棹楔穆陵书，已识庚桑献大儒。忠孝永垂臣子鹄，景行时觉震苏苏。
鹤山书院次王端毅公韵·其一
作者：张国维
朝代：明

生平怕读宋残书，竞指真儒作伪儒。一自先生崇俎豆，至今道脉盛姑苏。
鹤山书院次王端毅公韵·其二
作者：张国维
朝代：明

看来棹楔穆陵书，已识庚桑献大儒。忠孝永垂臣子鹄，景行时觉震苏苏。
偕黄耀之潘子霖曾笃卿登金紫峰
作者：张在瑗
朝代：明

夷歌处处唤愁襟，懒向珠林听梵音。天地不堪还寄傲，江山何意复登临。谁将桂树仍招隐，肯信桃源可重寻。且喜一觞时一咏，悠悠天外和龙吟。
送仲逸同懋功太守游滇池
作者：张垦
朝代：明
体裁：七言绝句

滇南西去在天涯，匹马先看楚地花。但有故人严仆射，杜陵随处即为家。
送人还京
作者：张士瀹
朝代：明
体裁：五言律诗

临歧一别酒，惆怅故人违。落叶雨中满，归舟江上稀。路将天欲远，帆逐燕同飞。去去还乡乐，无劳泪湿衣。
题县八景 其一 金鸡春晓
作者：张士猷
朝代：明

雄峙仰金鸡，春来锦翠齐。一声千户晓，四顾万山低。日丽花争媚，风和鸟自啼。绿阴常不减，添得几黄鹂。
题县八景 其七 丘林梅月
作者：张士猷
朝代：明

独爱梅林月，枝头挂夕晖。香魂如有约，皓魄意忘归。疏影横斜浅，寒光掩映微。折来无可赠，天上古人稀。
题县八景 其三 江头渔聚
作者：张士猷
朝代：明

渔父归来晚，江头聚钓船。风波千丈雨，桑柘一村烟。明月宜沽酒，鲈鱼颇值钱。醉眠春梦醒，坐看水沤圆。
题县八景 其二 仓冈夕照
作者：张士猷
朝代：明

仓冈日云夕，极目正黄昏。乱噪鸦千点，微生月一痕。回光翻石壁，返照入山村。眺望因思古，挥戈战广原。
题县八景 其五 贞山雨霁
作者：张士猷
朝代：明

云收天欲霁，山色倍增鲜。万壑迎初日，千峰扫淡烟。龙池深雨后，凤竹耸天边。两腋清风起，翩翩我亦仙。
题县八景 其八 柑榄松风
作者：张士猷
朝代：明

秀挺干霄木，清阴覆石坛。翠摇风力劲，香湿露华漙。倦鹤栖枝稳，凌霜耐岁寒。栋梁应许尔，何事尚泥蟠。
题县八景 其六 洲渚流芳
作者：张士猷
朝代：明

沙岸分洲渚，清溪浸绿芜。有时翻鹭羽，深处浴鸳雏。细雨流芳芷，春风长嫩蒲。閒情谁会得，天外集双凫。
题县八景 其四 谷口樵归
作者：张士猷
朝代：明

樵径通幽谷，云深鸟迹稀。朝寻烟径去，暮逐夕阳归。互答行歌乐，谁怜托业微。莫愁山雾黑，孤月满荆扉。
题县八景·金鸡春晓
作者：张士猷
朝代：明

雄峙仰金鸡，春来锦翠齐。一声千户晓，四顾万山低。日丽花争媚，风和鸟自啼。绿阴常不减，添得几黄鹂。仓冈日云夕，极目正黄昏。乱噪鸦千点，微生月一痕。回光翻石壁，返照入山村。眺望因思古，挥戈战广原。渔父归来晚，江头聚钓船。风波千丈雨，桑柘一村烟。明月宜沽酒，鲈鱼颇值钱。醉眠春梦醒，坐看水沤圆。樵径通幽谷，云深鸟迹稀。朝寻烟径去，暮逐夕阳归。互答行歌乐，谁怜托业微。莫愁山雾黑，孤月满荆扉。云收天欲霁，山色倍增鲜。万壑迎初日，千峰扫淡烟。龙池深雨后，凤竹耸天边。两腋清风起，翩翩我亦仙。沙岸分洲渚，清溪浸绿芜。有时翻鹭羽，深处浴鸳雏。细雨流芳芷，春风长嫩蒲。閒情谁会得，天外集双凫。独爱梅林月，枝头挂夕晖。香魂如有约，皓魄意忘归。疏影横斜浅，寒光掩映微。折来无可赠，天上古人稀。秀挺干霄木，清阴覆石坛。翠摇风力劲，香湿露华漙。倦鹤栖枝稳，凌霜耐岁寒。栋梁应许尔，何事尚泥蟠。
三门砥柱
作者：张士龙
朝代：明
体裁：五言律诗

三门东去近，激浪早先鸣。列石鼋鼍见，翻风鸟雀惊。沙洲春自媚，花岸景偏明。因忆追游乐，何人惜此情。
三门砥柱
作者：张士龙
朝代：明
体裁：七言律诗

禹峡洪涛跨险开，马迁奇兴逐春来。漫迷函谷春城迥，隐望梁台洛涧回。急雨鱼龙催过化，暖风鸟雀自徘徊。神功思睹还青简，古庙空看变绿苔。
题径山
作者：张复阳
朝代：明
体裁：七言律诗

石径萦纡出薜萝，诸峰环拱势嵯峨。举头便觉天颜近，极目还知地界多。西北云归高树影，东南潮涌大江波。振衣直上青螺顶，虫蚀穹碑手自摩。
少年行
作者：张大复
朝代：明
体裁：乐府曲辞

连钱细马绣缠鬉，翻镫欹鞍踏晓风。鞭指绿杨深树里，谁家小袖杏衫红。
南歌子
作者：张大烈
朝代：明
体裁：词

蛾眉羞自画，鸾台懒对匀。罗衣不任带宽裙。孤擎玉盏、酒病厌沾唇。心去随流水，花开独掩门。阳台何日驾飞云。凄凄衾冷月初昏。
南歌子·夏景
作者：张大烈
朝代：明
体裁：词

樱缀珊瑚赤，梅悬金弹黄。一帘槐影送微凉。菡萏香生风扇、落斜阳。玉液龙泉色，琼浆雀舌香。枕看新月映纱窗。忽听数声渔笛、起沧浪。
少年游·秋思
作者：张大烈
朝代：明
体裁：词

萧瑟秋风古渡桥，江风壮晚潮。夕阳衰柳，何堪轻折，瘦损小蛮腰。碧云澹远澄波静，惨怨散林皋。山海情深，石尤风急，留住远征桡。
少年游·秋思
作者：张大烈
朝代：明

萧瑟秋风古渡桥，江风壮晚潮。夕阳衰柳，何堪轻拆，瘦损小蛮腰。碧云澹远澄波静，惨怨散林皋。山海情深，石尤风急，留住远征桡。
应天长·晓起次韵
作者：张大烈
朝代：明
体裁：词

千条弱柳萦青镜。悔教夫婿鬓慵整。香闺静，青峦迥。暗卜金钱期未定。魂绕阳台径。怨锁碧梧深井。酒病有时苏醒。难醒怀人病。
望江南·夜泊汉江口
作者：张大烈
朝代：明
体裁：词

吟眺处，江雨正霏霏。九叠云华苍巘秀，一川烟浪白鸥飞。此景十分奇。吟眺罢，客思正依依。拄杖寻诗双屐履，扁舟垂钓一蓑衣。此趣几人知。
江月晃重山·立春
作者：张大烈
朝代：明
体裁：词

新剪钗头綵胜，开先爆竹轰雷。土牛鞭动报春回。椒花宴，祝颂紫霞杯。百舌调歌上柳，群蜂吸气寻梅。韶华淑景序中催。知春早，芽茁衬鲜苔。
浪淘沙
作者：张大烈
朝代：明
体裁：词

憔悴懒妆眉。对镜方知。愁肠难解腻如脂。送过春华新景换，枝上莺啼。人远信难期。梦绕天涯。蝶魂常自恋花枝。正是困人天气也，鸂鶒双飞。
西江月·赠别
作者：张大烈
朝代：明
体裁：词

柳折河桥赠别，朝朝眼望飞鸿。行云流水各西东。镜欲圆时如梦。孤影懒烘红日，寒衾怯骤金风。怎如梢妪伴舟翁。免得往来迎送。
阮郎归
作者：张大烈
朝代：明
体裁：词

红英乱点别风枝。绿杨黄鸟飞。鸳鸯戏水水涟漪。倚楼日坠西。凝眼望，忆郎归。远山锁黛眉。江滨几片暮帆移。迷烟绕浦迟。
阮郎归·立夏
作者：张大烈
朝代：明

绿阴铺野换新光，薰风初昼长。小荷贴水点横塘，蝶衣晒粉忙。茶鼎熟，酒卮扬，醉来诗兴狂。燕雏似惜落花香，双御归画梁。
阮郎归·立夏
作者：张大烈
朝代：明
体裁：词

绿阴铺野换新光，薰风初昼长。小荷贴水点横塘，蝶衣晒粉忙。
茶鼎熟，酒卮扬，醉来诗兴狂。燕雏似惜落花香，双衔归画梁。
雨中花·夏景
作者：张大烈
朝代：明
体裁：词

春光流去新光续。景推迁、嫩槐新竹。看雨涨溪流，高悬瀑布，千尺寒飞玉。试对青山迎翠色。见万嶂、树阴浓绿。画舫迎风，红妆调管，娇奏云和曲。
青玉案·社日
作者：张大烈
朝代：明
体裁：词

千条弱柳拖青线。应期到、呢喃燕。绿遍川原红减半。酬神赛会，花阴人集，深处芳洲畔。金罍醽醁频频劝。沈入醉乡斟尚满。解衣欲卧芳草岸。花铺锦裀，松罗翠幕，鸟奏无心管。
云台庵
作者：张大猷
朝代：明

无数崔巍碧落中，千章古木度天风。行行渐觉春云近，去去遥看瑞气浓。锦石带云归洞口，飞烟拖墨上林丛。诸君莫惜临歧别，车马他年再笑逢。
金牛冈
作者：张大程
朝代：明
体裁：七言律诗

曾骑紫气度西荒，饵得丹沙金穴藏。草长几经湖水碧，禾登一任垄云黄。铸成大宛拟天马，叱起初平类石羊。纵使五丁开蜀道，眠看烟月挂崇冈。
钵池山
作者：张大程
朝代：明
体裁：七言律诗

王子求仙入此山，九华炼就谢人间。吹笙七月归何许，跨鹤千年竟未还。缑岭閒云空渺渺，钵池流水自潺潺。共言丹灶多遗饵，可与颓龄复驻颜。
寄叶怀麓先生
作者：张天显
朝代：明
体裁：七言律诗

梦入衡阳第几峰，峦烟又隔海天东。桄榔雨后枝枝绿，荔子风晴的的红。案牍不劳鸥近榻，吟樽有约月当栊。台江羌起香山社，便应渊明菊数丛。
寄谢姑苏顾朝列
作者：张天显
朝代：明
体裁：七言律诗

舟泊吴门百尺楼，楼头云物为君留。香风绕座芰荷满，凉雨入帘林麓幽。庾亮雅怀非惮老，陶潜有子更何求。离杯莫动阳关唱，久客江湖不任愁。
浦城登陆路
作者：张天显
朝代：明
体裁：七言律诗

建水西头舣客槎，驱车山径鸟边斜。青岚树杪看朝巘，夕照城墙隐暮笳。野色依稀垂带草，禽声高下落岩花。解鞍为买垆头酒，坐对云山兴未赊。
溪楼感兴
作者：张天显
朝代：明
体裁：七言律诗

水面无云岛屿浮，却疑鹦鹉有南洲。惊涛濯彩明星落，急管入楼灵籁周。万里江湖怜病骨，一天风物觉深秋。倚栏莫作悲歌曲，溪上渔郎也解讴。
溪行见萱花草
作者：张天显
朝代：明
体裁：七言绝句

鹄觜风和露叶柔，多情相对更忘忧。云山万里频回首，一片征衣百线愁。
登高分得留字
作者：张天显
朝代：明
体裁：古风

岁功成万宝，灏气澄三秋。兹晨值阳九，漫作龙山游。仰翰天宇宽，俯瞰长溪流。悠然起松风，蜚露沾衣绸。拂石坐苔花，长啸山泉幽。兴怀千古人，驾逸不可求。夕阳送鸦翼，翠霭生林丘。主人殊爱客，折菊分诗筹。狂啸震岩谷，岸帻谢灵脩。薄言归路晚，衣带馀晖留。
行路难·其一
作者：张天显
朝代：明
体裁：古风

太行之道出关西，荆厓棘栈跨虹霓。行人失势摧轮毂，颠崖绝坂难攀跻。鸟声相唤行不得，草云黯淡无颜色。道逢黠旅坐相谈，对面危机眇难测。
行路难·其二
作者：张天显
朝代：明
体裁：古风

吴城夜发寒山钟，牙樯铜鼓鸣天风。挑灯拽缆百夫拥，愁杀孤舟寄溆东。溆东渔父向客道，纷纷势力一时好。君不见东门黄犬无人牵，市上屠沽笑绝倒。
访叶隐君山庄
作者：张天显
朝代：明
体裁：古风

偶访双溪浔，坐啸双溪屋。主人爱客情，累日欢不足。林禽送好音，野树呈芳馥。杯传丰市醑，盘列春山蔌。何当兰桂怀，冠冕忘拘束。香檀风外敲，潦倒霓裳曲。乐极自忘形，起向澄潭浴。天风两腋生，潇洒出亭毒。天随空五湖，康乐閒千谷。人生能几何，常对樽中醁。
谒南山祖茔
作者：张天显
朝代：明
体裁：古风

阳春动地来，芳原利幽涉。梅花雾中奇，鸟弄风前杰。感我雨露怀，杯醪灌松叶。再拜欲扬言，山青涧泉冽。
过严陵祠
作者：张天显
朝代：明
体裁：七言律诗

白水人收赤伏符，先劳物色索贤书。暂休男子泽中钓，又驾狂奴馆下车。逐鹿台前无鼎俎，富春山里有犁锄。祗今风寝孤松树，犹似当年鼾睡馀。
闻鹧鸪示郑继之
作者：张天显
朝代：明
体裁：古风

行不得哥哥，啼得寒烟涨碧莎。楚泽几风侵枕簟，江州一雨湿衣罗。满山松桂宁无穴，万里乾坤漫有囮。诗瘦不禁愁彻骨，傍篷搔首思如何。
题小景
作者：张天显
朝代：明
体裁：七言绝句

东风送雨入青原，一片花飞一片云。中有幽人怀独达，楚兰歌彻许谁闻。
归自谣
作者：张天湜
朝代：明

更漏歇，一夜珠帘风自揭。寒鸦影碎梧桐月。玉关征戍音尘绝。当年别，江南莺语花时节。
丁未归舟会昌写怀
作者：张天赋
朝代：明

会昌城外山苍苍，会昌城下水汪汪。天风送我东归航，潇然图书何物长。收拾清风做一囊，收拾明月做一箱。风月满载归叶冈，白云堆里閒徜徉。有时披风风味香，有时抹月月色光。有时频酌酒无量，有时狂吹笛无腔。有时狂歌彻穹苍，有时把笔挥毫芒。寒制芰荷为衣裳，饥采紫芝为口粮。渴饮月窟为神浆，倦来高枕卧北窗。梦魂不入利名场，怡然亦敢誇羲皇。芒鞋信步无颠僵，看饱花红柳绿庄。百年乘云还帝乡，风清月白终茫茫。
上兵备道代曾别驾应宿先生作
作者：张天赋
朝代：明

天门椎毂镇炎荒，净扫狼烟六合光。柏府又沾新雨露，绣衣还带旧风霜。春融岭海花争舞，麝过山城草自香。天意愿从人借寇，白头林下享平康。
上广州沈节推
作者：张天赋
朝代：明

一团春在越城中，雷震今朝处处通。寒谷唤回三月暖，东风吹散百花红。苍天不为韶光禁，好景行看万里同。物物直教归化育，令人特地仰神功。
与东涧
作者：张天赋
朝代：明

当年同苦乐，今日各东西。白发相看老，江云怅望低。
与广州庠友罗道卿同谒伦白山太史索家君竹小隐序后数日赋一绝以速之
作者：张天赋
朝代：明

万丈龙门未易过，感君指引渡风波。海头多少傍人眼，不济于今将若何。
与番禺黎练溪
作者：张天赋
朝代：明

六载寒斋莫接颜，云林真是隔尘寰。蓬莱今信原无路，弱水谁云更有山。太极庭前春荏苒，华封顶上月安閒。仙翁采药天台去，何日乘风跨鹤还。
与诸父兄会於寺醉中命题一门和气
作者：张天赋
朝代：明
体裁：五言绝句

一派清河远，金枝玉叶新。春风袅袅煖，吹动座中人。
丙午夏都宪檄催边饷浏仓素储一旦发之
作者：张天赋
朝代：明

边报频催馈饷兵，披衣冲晓发南盈。白云远补青山缺，黄鸟初蜚绿树声。许国素心怜蠖屈，唱筹五夜杂鸡鸣。孤臣万里疮痍境，拭目何时见太平。
丙午除夕与寅长路龙峰寓长沙共酌
作者：张天赋
朝代：明

今夕是何夕，爆竹声相望。一年今夕尽，明日转韶光。突兀龙峰子，名家出大邦。妙龄破万卷，精制擅三长。豪气冲牛斗，珠玑灿锦囊。九苞誇哕哕，千顷羡汪汪。昔振江津铎，门墙桃花芳。迹熙膺课最，乔擢应星郎。相见虽云晚，情浓道义香。东南人万里，聚首饯椒觞。帘外雪花落，尊前烛焰煌。誓心家国事，协力共担当。梗化锄强暴，归心戢善良。作人先教化，思下首农桑。拟副明时望，休誇汉世良。清风遗爱远，千古落浏阳。
丙戌冬末彻讲诸生送至老龙而别赋遗之
作者：张天赋
朝代：明

灯火相亲几夜阑，点金愧我乏灵丹。梅花初霁枝头雪，桂棹同翻海上澜。打约蚤登周世岸，分携当记老龙滩。休嗟吾道无南汝，体认都从一念间。
丙戌授讲河源次一江韵宰沙泉俞太守
作者：张天赋
朝代：明

奉别明时谪惠仙，如流光景七经年。精思妙入风云里，劲气光摇日月边。齐物分悭惭有志，登龙心切叹无缘。近投涸辙谁怜我，渴想沙头混混泉。
东涧自象山致政归田诗以贺之
作者：张天赋
朝代：明

楚归老病卧柴关，无日心旌不象山。扶教昔怜同困苦，投簪今喜共安閒。棠阴春盎遗千古，淅水官清羡一般。洛社迩来多寂寞，海头天放鹤飞还。
东阿县望东山
作者：张天赋
朝代：明

多时南北地，今复过东山。未遂登临愿，终身负恧颜。
东阿县望泰山
作者：张天赋
朝代：明

仰止人间第一山，壮心徒切愿跻攀。乾坤回首成今古，人物从来让孔颜。斯道不加仍不损，六经何述又何删。茫茫大块无拘管，气数从教任往还。
丝海棠
作者：张天赋
朝代：明

紫茎红心七缕丝，歛藏春色许多时。上林回首皆零落，独趁西风艳冶姿。
中洲别号为浏阳致仕甘翁题名正邦
作者：张天赋
朝代：明

□□平沙一掌铺，江离香衬美人居。九天月色千门寂，四面波光万劫除。春昼玲珑歌白日，秋风霜落荐肥鲈。水晶帘捲清虚府，海屋筹添度度书。
中秋宿白沙堆
作者：张天赋
朝代：明

月色平分一半秋，白沙川上思悠悠。岩花重露流香合，风伯驱云入洞收。渔唱可人闻远浦，笛声何处下层楼。孤舟落泊从天定，信步行行不浪谋。
中秋承刘斋默李和山有约不来病怀一律
作者：张天赋
朝代：明

秋色平分月正高，故人千里秪神交。苍龙矫矫飞层汉，病鹤依依守旧巢。霜刃若怜无用剑，璠桃羞见昔花袍。刘伶李白空相约，今夕知谁共酕醄。
丰城剑江驿怀西塘岳翁二老之作
作者：张天赋
朝代：明

炊臼堂年以塞翁，乔门喜我更乘龙。庭闱菽水春生色，宗庙蘋蘩岁献恭。冷暖半生多阿母，显融此日忆先公。剑江佳气冲牛斗，斜倚孤篷诉寸衷。
临江赠归善大尹陶双洲年兄
作者：张天赋
朝代：明

远抱孤琴未解囊，子期倾盖便相忘。五云共领明时宠，野草深惭八桂芳。指日鹅城沾雨露，他年铁面带风霜。太平天子中兴佐，赫赫功名竹帛扬。
为朱少溟代铭钟
作者：张天赋
朝代：明

仙境人间有路通，西江云外远来钟。少溟助我生花笔，古刹从今作古风。文物声名归甄录，乾坤海岳共昭融。白头楚客归来晚，老鹤玄猿喜再逢。
为毛旸谷进士题风烟雪月梅卷四首 其一 风梅
作者：张天赋
朝代：明

铁干摇不动，封姨莫妒猜。刚到无花际，从容带笑开。
为毛旸谷进士题风烟雪月梅卷四首 其三 雪梅
作者：张天赋
朝代：明

六出混五出，皑皑迥无异。消融让结实，调羹功及第。
为毛旸谷进士题风烟雪月梅卷四首 其二 烟梅
作者：张天赋
朝代：明

天地眷琼葩，琼枝护练花。爱渠清白好，不肯嫁繁华。
为毛旸谷进士题风烟雪月梅卷四首 其四 月梅
作者：张天赋
朝代：明

墙角吐暗香，清白居上品。世人高着眼，梢头好光景。
为毛旸谷进士题风烟雪月梅卷四首·风梅
作者：张天赋
朝代：明

铁干摇不动，封姨莫妒猜。刚到无花际，从容带笑开。天地眷琼葩，琼枝护练花。爱渠清白好，不肯嫁繁华。六出混五出，皑皑迥无异。消融让结实，调羹功及第。墙角吐暗香，清白居上品。世人高着眼，梢头好光景。
乔迁送别邑侯黄龙坡
作者：张天赋
朝代：明

天风万里忽移幢，酌水江头荐我公。借寇每怀春有脚，迁莺今恨惠无终。梅花香衬人如玉，金勒光摇马似龙。别后青霄遥送目，荆门郢树月当空。弦歌声闹正绸缪，宿驾天迁动别愁。留犊悬鱼遗厚爱，攀辕卧辙叹痴谋。斟残玉斝情难继，唱彻阳关泪欲流。翘首此行摅底裹，陆沉经济展神州。
乔迁送别邑侯黄龙坡·其一
作者：张天赋
朝代：明

天风万里忽移幢，酌水江头荐我公。借寇每怀春有脚，迁莺今恨惠无终。梅花香衬人如玉，金勒光摇马似龙。别后青霄遥送目，荆门郢树月当空。
乔迁送别邑侯黄龙坡·其二
作者：张天赋
朝代：明

弦歌声闹正绸缪，宿驾天迁动别愁。留犊悬鱼遗厚爱，攀辕卧辙叹痴谋。斟残玉斝情难继，唱彻阳关泪欲流。翘首此行摅底裹，陆沉经济展神州。
乙卯春游国泰岩
作者：张天赋
朝代：明

春日寻游国泰岩，岩花垂露滴纤纤。千峰拥后松遮绿，一带当前水绕蓝。昼永野云迷鹤榻，夜清明月浸寒潭。七旬踏破神仙路，打约登临更再三。天上清风山上岩，红尘隔断绝毫纤。春容艳冶花如锦，秋色澄鲜水似蓝。地拥金莲峰叠叠，云迷玄洞府潭潭。霍山太乙兼麻石，何处人间更有三。东北从来有古岩，笑收光素靡遗纤。归巢老鹤千山梦，攀木玄猿两手蓝。万里风云腾凤翮，九天雷雨震龙潭。豪怀一曲梅花调，谩把冰弦试弄三。
乙卯春游国泰岩·其一
作者：张天赋
朝代：明

春日寻游国泰岩，岩花垂露滴纤纤。千峰拥后松遮绿，一带当前水绕蓝。昼永野云迷鹤榻，夜清明月浸寒潭。七旬踏破神仙路，打约登临更再三。
乙卯春游国泰岩·其三
作者：张天赋
朝代：明

天上清风山上岩，红尘隔断绝毫纤。春容艳冶花如锦，秋色澄鲜水似蓝。地拥金莲峰叠叠，云迷玄洞府潭潭。霍山太乙兼麻石，何处人间更有三。
乙卯春游国泰岩·其二
作者：张天赋
朝代：明

南有神光北泰岩，连年游遍看红纤。啼莺掷柳随高下，流涧飞泉半碧蓝。佛日光辉昭古壁，禅心清净印寒潭。刹那未尽登临兴，欲赴年年大会三。
乙卯春游国泰岩·其四
作者：张天赋
朝代：明

东北从来有古岩，笑收光素靡遗纤。归巢老鹤千山梦，攀木玄猿两手蓝。万里风云腾凤翮，九天雷雨震龙潭。豪怀一曲梅花调，谩把冰弦试弄三。
乙卯种神光山阴路松总事
作者：张天赋
朝代：明

叶冈冈上树成丛，分种神光十八公。分付游人无剪伐，绿阴满路引清风。
乙酉秋饮李村黎宅后园
作者：张天赋
朝代：明

闻说李村全是李，我来见竹又成村。竹山欲到嗟无及，千里令人望白云。
九日承黎南溪邀登广州胡卢山
作者：张天赋
朝代：明

踏破秋风跨小驴，黄鹂声断柳潇疏。夭桃带雨三春放，寒菊凌霜九日舒。白酒留人甘自在，老天生我欲何如。狂歌归去兰亭上，对月犹翻半夜书。
书与卜天文
作者：张天赋
朝代：明

汉江山下新楼阁，杨柳溪头旧业庄。今日使君无别语，福田多种庆流长。
云窝裁柏题壁间
作者：张天赋
朝代：明

种柏山斋不等閒，贞资劲节可人看。遥知应有参天日，分付儿曹守岁寒。
五更瞻云祝寿
作者：张天赋
朝代：明

游人千里外，风雨五更寒。父子经秋别，恩情两地关。瞻云心似火，祝寿愿如山。膝下无申达，徒怀一寸丹。
五言古风
作者：张天赋
朝代：明

天命有定在，人心无了期。春桃与秋菊，舒芬各平时。人心出处问，徒尔劳心机。朔风吹我怀，肝胆天应知。
京行抵筠竹怀亲
作者：张天赋
朝代：明

筠竹竹无异，举头山不同。瞻云深拜祝，护我白头翁。
亭中避暑即事
作者：张天赋
朝代：明

兀坐虚亭上，天风喜送凉。槐阴摇嫩绿，荷蕊吐新香。鱼戏波中藻，莺啼柳外簧。南山浑不语，相对若相忘。
仲冬晦日观易有感
作者：张天赋
朝代：明

混沌一天地，龙战分玄黄。淑慝本不同，暗伏灾与祥。圣人为世道，顾虑深且长。尝在消息间，抑阴与扶阳。一曰戒履霜，一曰戒剥床。在复喜无疾，在姤忧与长。内外宾主辨，不早疾有伤。君子贵观象，消息盈虚场。大人克休否，其亡复其亡。所以安其位，终焉系苞桑。吾动益与巽，日进求无疆。可以无大过，圣谟遵洋洋。
仲冬朔早山行
作者：张天赋
朝代：明

早起驱驰雪未消，半生踪迹叹徒劳。江山已觉眼前异，笔砚还将袖里韬。对镜谩惭霜鬓满，纵帆犹喜浪头高。临风笑问老梅树，春信何时报草茅。
仲夏写怀
作者：张天赋
朝代：明

长傍青山与白云，一溪流水绕柴门。竹床睡起无馀事，风送荷香正启樽。
伤美女游春
作者：张天赋
朝代：明

独怜金屋阿娇身，误踏东风紫陌尘。到底看春春不见，反教人看我为春。
伯愈泣杖
作者：张天赋
朝代：明

杖头知母力，衰弱不如前。母杖何能久，伤心涕泪涟。
余尝读张子野诗有云破月来花弄影之句惜未见其全文爰续三句于后
作者：张天赋
朝代：明

云破月来花弄影，夜深风软鹤归窼。楼台半插青霄外，摇落笛声飞过桥。
佛子岭飞泉
作者：张天赋
朝代：明

溪源何处发，流水下瑶天。未到庐山下，先观瀑布泉。
信丰江口乘小舟入雩都访友人罗掌教
作者：张天赋
朝代：明

琴剑路迢迢，春风袭客袍。雾开山骨现，风起浪头高。草色连坡绿，莺声隔岸遥。雩都门户远，分付梦先敲。
催会中诸老起钓台仙迹亭
作者：张天赋
朝代：明

打约曾同洛下英，黄鸡白酒祭山灵。钓台不减灵台乐，试问何时起钓亭。
催徵写怀
作者：张天赋
朝代：明

闻说浏阳百谷丰，迩来九室十家空。多因遭旱连年苦，何况催科一并同。鞭扑欲加怜菜色，稻粱无计问河东。排云欲向青皇诉，楚水吴山路不通。
元宵
作者：张天赋
朝代：明

天意从人放暖晴，鳌山灯灿夜风轻。笙歌远隔穷厓淑，春色偏从閒处生。五夜帝城天不禁，遐方边境柝还声。阿谁桃李门墙盛，岁岁春风次第迎。
入分宜谒高士夏双桥兄
作者：张天赋
朝代：明

摆脱樊笼裹我粮，清风相送入宜阳。溪头杨柳徐君宅，眼底青山四皓庄。莫笑鹿门无活计，须誇邺架有书香。西溪溪上双桥稳，并驾安车入帝乡。
入浏阳三都写似卜守约守愚子贤三秀才
作者：张天赋
朝代：明

踏入三都景色新，旷然一个洞天春。溪头流水源头活，眼底青山画底神。边境无风嘶战马，龙门有客问通津。天王欲树中兴业，梦卜须求姓吕人。
入陈家坊
作者：张天赋
朝代：明

东乡浏阳胜，最胜陈家坊。乔木风霜古，灵源世泽长。一洲仙献掌，百堵锦成行。牧笛兼渔笛，山光接水光。衣冠誇出色，桂籍世联芳。
公廨门神
作者：张天赋
朝代：明

豪气冲霄壮士心，威风赫赫鬼神钦。可怜一把黄金斧，不斩人怀暮夜金。
兰花
作者：张天赋
朝代：明

碧影摇阶春昼长，天然灵卉异群芳。东风真解幽人意，时递清香入讲堂。
写怀
作者：张天赋
朝代：明

天地何生我，青山绿水中。昂然不飞去，诗酒醉春风。
写怀
作者：张天赋
朝代：明

天地奇男子，终当厮一名。欲寻洙泗路，未暇问三秦。
写怀
作者：张天赋
朝代：明

宦况凄然境，临风坐月低。雪从双鬓满，巢借一枝栖。未入英雄彀，难收月旦题。十年湖海病，起我赖君鎞。
冬
作者：张天赋
朝代：明

道体茫茫也，观书徒五车。好将男子眼，看破雪中花。
凤皇
作者：张天赋
朝代：明

曾佐伶伦作乐场，梧桐冈上唤朝阳。太平万象伊谁力，开卷令人笑楚狂。
别雩都余大尹暨陈司训
作者：张天赋
朝代：明

远抱行囊未解琴，天涯何处遇知音。东风不与梅花约，妙合乾坤一点心。
到柳庄王家
作者：张天赋
朝代：明

望水寻山到柳庄，山青水绿近陈仓。安民空抱平生志，今日浏阳学发棠。
割股卷为永康陈子明德题
作者：张天赋
朝代：明

金华陈氏子，孝母谁能俦。毋忽沾危疾，惶惶为毋忧。吁天杳无应，割股医母瘳。投刀血长流，池面红光浮。一念自真切，焉知为身谋。谁无父与母，子独能全脩。我心见子苦，我面见子羞。我亲昔尝病，无子此念头。我亲今永逝，寒烟锁荒丘。空惭守穷庐，悲风绕松楸。羹墙恍若见，欲觅无踪由。收泪事明主，矮屋邻清浏。寸禄弗及养，徒抱瞻云愁。不如反哺鸟，此恨何时休。为予发长叹，我心思悠悠。
勉儿曹
作者：张天赋
朝代：明

少年休恃少年误，我亦从来做少年。失着一鞭向前去，望洋今日叹流连。
勉生
作者：张天赋
朝代：明

榴子红兮荔子丹，旧年端午又重还。勉旃蚤展云凌志，莫待秋霜点鬓斑。
勉陈孙婿子信
作者：张天赋
朝代：明

石有峰分下有泉，涓涓觱沸喜清涟。行看到海无留碍，润泽周流遍八埏。
北旋因思家君竹山翁
作者：张天赋
朝代：明

书债何时了，君恩欲去酬。白云隔万里，翘首叶冈头。
十九夜到袁州念九发舟承五台邀邑博陈阳山潘木斋窦益斋临流饯别复遣使送至江滨一律谢之
作者：张天赋
朝代：明

宜春台下放行舟，酌别多君谩习酬。三叠阳关歌浩浩，一溪杨柳水悠悠。君期奋迹三层浪，我仰齐云百尺楼。脚板此行无障碍，项斯到处说风流。
南城卷代王东岩作
作者：张天赋
朝代：明

南城楼上月，照入东岩深。共订百年约，同坚一寸心。调鹤不出户，餐云乃入林。动静法山水，迁转随光阴。琴向清风鼓，酒对明月斟。一曲成佳趣，有杯放豪吟。物我忘形迹，乾坤无古今。与君皆是主，坐看世浮沉。
南海驰思岳丈罗西塘翁寿旦回文一律
作者：张天赋
朝代：明

鼕鼕鼓响西塘柳，晓日光天浸碧寒。红脸上公酣寿酒，白头惭我老儒冠。蓬飘每恨多沉滞，彩舞常怀共乐欢。浓景好当秋点检，东篱绽有菊花看。
即事有感
作者：张天赋
朝代：明

莫羡东邻富，堪嗟西舍贫。家居一块土，天定两般人。
县君吴玉溪公来请脩志醉中一律谢其使者
作者：张天赋
朝代：明

睡熟松阴下，风敲午梦清。日高花影董，茶薄鹤声停。天地难逃懒，纷华念亦轻。飘然回首去，何以写新情。
又
作者：张天赋
朝代：明

君亲千里梦，家国百年心。岁月催人急，霜华两鬓侵。
又写怀
作者：张天赋
朝代：明

寒江鸥鸟共忘机，半榻閒云梦已痴。得意风光随日遣，无言造化许谁知。俄惊世态装新局，渴想灵丹医病脾。咫尺故人千里外，虚窗明月满梁西。谢事来归不与公，山斋门径白云封。喜将兰桂栽庭下，羞把须眉对镜中。世事看同花上露，情怀落在柳边风。空中楼阁层层上，仰止无名太古翁。坐老山斋觉病侵，一天鱼鸟障氛尘。雕虫深愧苏公学，负米宁辞子路贫。蕙芷得时香楚畹，江离有幸傍阳春。梅花无分离骚卷，路远何凭达美人。
又写怀·其一
作者：张天赋
朝代：明

寒江鸥鸟共忘机，半榻閒云梦已痴。得意风光随日遣，无言造化许谁知。俄惊世态装新局，渴想灵丹医病脾。咫尺故人千里外，虚窗明月满梁西。
又写怀·其三
作者：张天赋
朝代：明

坐老山斋觉病侵，一天鱼鸟障氛尘。雕虫深愧苏公学，负米宁辞子路贫。蕙芷得时香楚畹，江离有幸傍阳春。梅花无分离骚卷，路远何凭达美人。
又写怀·其二
作者：张天赋
朝代：明

谢事来归不与公，山斋门径白云封。喜将兰桂栽庭下，羞把须眉对镜中。世事看同花上露，情怀落在柳边风。空中楼阁层层上，仰止无名太古翁。
又次壁间韵
作者：张天赋
朝代：明

水止波光寂，林深鸟语新。地同天作泰，人与物皆春。风月无今古，江山相主宾。夜清金错落，彩凤舞庭筠。
及泉别号为莆田马主政乃弟题
作者：张天赋
朝代：明

眼底纷纷事桔槔，力从九地觅甘瓢。辘轳转引源头活，金鼎调羹易雉膏。妙诀已誇宗孟氏，甘霖端拟□商高。渴心自恨生尘久，一歃令人竦发毛。
友竹别号
作者：张天赋
朝代：明

红紫丛中已看轻，此君相结岁寒盟。梢头月照王猷枕，阶下风清蒋氏庭。劲节养高来凤诏，虚心閒写入诗评。春风春雨年年足，喜见龙孙次第生。
双桥西溪昆仲别号
作者：张天赋
朝代：明

溪有西兮便有东，桥非双建总难通。化龙川上桃花浪，吹面桥边杨柳风。莫讶齐驱无等第，应知济美共成功。月明鸡唱霜蹄早，驰骋天衢六合空。
合贡七七百九十有五人金水桥头廷试
作者：张天赋
朝代：明

列班金水玉桥头，八百衣冠拜冕旒。翰苑命题天涣汗，豸冠监试鹗横秋。瑞光掩映文华殿，紫气腾飞五凤楼。风送御炉香扑鼻，彷疑身世在瀛州。
吊蓝茂公
作者：张天赋
朝代：明

九十九年连闰月，公年百岁已多馀。愿天假我如公寿，饱读人间万卷书。
吊詹烈妇
作者：张天赋
朝代：明

阴霾冥冥兮，晦塞大荒。丛棘栈栈兮，缤纷周行。四顾绝麟凤兮，扰扰虎狼。吞噬无厌兮，耽耽煽殃。电奔星飞兮，四逐周章。䬝飘蕙芷兮，侵彼幽香。嗟艳质之内约兮，遇白刃而昂昂。忿不良之我仇兮，污此皓皓之靓妆。谩掉舌而骂不屈兮，乾坤正气之堂堂。拭发伸颈以待刃兮，血流地而成章。善从容而就义兮，类文山之刚肠。瞻生气之凛凛兮，亿万载而耿光。思美人靡揽泪兮，沾余襟之浪浪。愧峨冠之偷世兮，胡为心之不臧。
同吴少监游大液池见崇直殿神光殿万寿山乾清宫广寒殿内苑及堆云积翠金蝉玉蝀之亭清气逼人概一律以志之
作者：张天赋
朝代：明

跳入乾坤第一关，留人胜概画描难。翠连崇直神光殿，气接乾清万寿山。天表广寒悬石壁，水边内苑隔尘寰。煖风太液垂杨醉，不比穷厓草木寒。
吕梁洪谒关尉祠
作者：张天赋
朝代：明

汉唐家国旧，豪杰威灵新。庙食垂千古，碑铭集众论。孤高遗墨竹，光彩照凌烟。瞻拜嗟来晚，心香妙合神。
味兰别号
作者：张天赋
朝代：明

拨破芳菲紫陌尘，幽林镇已认天真。同人心利言如臭，楚畹春融德与新。剑叶插空知正气，玉芽冲地见通神。坐忘直与香浑化，方是乾坤第一人。
命名三首 其一 讳家仁
作者：张天赋
朝代：明

一国仁兮自一家，一家仁又岂由他。直须我与仁为体，克复工夫莫减些。
命名三首 其三 讳家喻
作者：张天赋
朝代：明

汝欲喻家先自喻，一人颦笑万人模。在师遗有修身诀，取法躬行是丈夫。
命名三首 其二 讳家让
作者：张天赋
朝代：明

自家不让教谁让，我让期他让甚么。最此一关能达却，后头功效尽居多。
命名三首·讳家仁
作者：张天赋
朝代：明

一国仁兮自一家，一家仁又岂由他。直须我与仁为体，克复工夫莫减些。自家不让教谁让，我让期他让甚么。最此一关能达却，后头功效尽居多。汝欲喻家先自喻，一人颦笑万人模。在师遗有修身诀，取法躬行是丈夫。
和古城龚太守壁间原次阳明先生韵
作者：张天赋
朝代：明

世路随长短，浮云弄阴晴。纲常九鼎重，富贵一毛轻。幻梦迷蕉鹿，愁城破酒兵。客窗浑不寐，欹枕听鸡行。
和平大尹苏乙山先遣使岑冈作夕餐一律谢之
作者：张天赋
朝代：明

迩来仰止乙山峰，瑞气腾腾接太空。百里弦歌嘉会里，一方民物泰和中。楼台散彩家家月，杨柳留人处处风。笔底尽描难了了，欲从阊阖语夔龙。
和李叔刚韵
作者：张天赋
朝代：明

多时耕遍六经田，来岁春雷结社年。莺啭上林誇好景，鹏抟南海显名川。丹墀召对无双士，金阙胪声第一传。闻说乱云犹蔽日，谩劳忠鲠力回天。
和李和山来韵寄素庵兄转达
作者：张天赋
朝代：明

红蓼滩头系钓舟，故人不见几生愁。月明洞口鹤初转，风静江心水自流。南国文场悲往屈，武宗实录忆同脩。金陵夜半平南话，怎得青春再壮游。
和李府清园陈别驾归田咏六首录三首
作者：张天赋
朝代：明

云歛长空月转闾，衡门如水梦安舒。边防猷壮周天老，竹马风高□□□。塞草可怜春捲绿，花村不见吏催租。江莼一旦兴归思，八邑号留动念无。未了乾坤一局棋，白云桑梓梦相糜。无情草木皆知德，千里豺狼已息威。世态自怜还自笑，道傍谁是更谁非。罗浮一点中天月，光送台前五马归。治郡功勋仰大成，古今王道揔平平。九天雨露更时润，千里桑麻尽力耕。和拂柳风春荏苒，清高梅月影斜横。高深德泽同山水，岭海何时歇颂声。
和李府清园陈别驾归田咏六首录三首·其一
作者：张天赋
朝代：明

云歛长空月转闾，衡门如水梦安舒。边防猷壮周天老，竹马风高□□□。塞草可怜春捲绿，花村不见吏催租。江莼一旦兴归思，八邑号留动念无。
和李府清园陈别驾归田咏六首录三首·其三
作者：张天赋
朝代：明

治郡功勋仰大成，古今王道揔平平。九天雨露更时润，千里桑麻尽力耕。和拂柳风春荏苒，清高梅月影斜横。高深德泽同山水，岭海何时歇颂声。
和李府清园陈别驾归田咏六首录三首·其二
作者：张天赋
朝代：明

未了乾坤一局棋，白云桑梓梦相糜。无情草木皆知德，千里豺狼已息威。世态自怜还自笑，道傍谁是更谁非。罗浮一点中天月，光送台前五马归。
和永丰坤简韵寄答之
作者：张天赋
朝代：明

秋风喜听雁南飞，翻恨当年信息稀。风雨昔同家国话，襟期曾拟圣贤归。壶中日月真堪乐，物外神仙孰识奇。楚客却怜天各一，醴兰湘水梦频思。
和竹庵
作者：张天赋
朝代：明

兀兀丛中兀兀亭，天开玄洞喜深沉。雷轰白日围龙□，风捲晴梢听凤吟。卧隐竹林同劲节，坐忘天地一□□。竹山光共庵头月，照见肝肠道义深。
和胡介石掌教立春写怀
作者：张天赋
朝代：明

运转三阳推去阴，杏坛春暖锦成林。墨池化雨无穷妙，学海惊澜莫测深。转眼瓜期当有待，思家魂梦莫相侵。天涯万里逢乡曲，星斗同倾北望心。
和节推吴先生山行即事
作者：张天赋
朝代：明

枫陛传胪罢，鹅城拜命行。月沉一潭碧，风拂万家清。有脚阳春布，无知草木灵。鲰生承教育，仰荷不胜情。
和邑博林吴航韵四首录二
作者：张天赋
朝代：明

天马真空冀北群，吴江枫落协前闻。词源鬼泣并神泣，义理更分与漏分。樗栎却怜多类我，梅花翻恨不如君。一缄拜领焚香诵，似在春风北面论。笑狎沙头鸥鸟群，鸾翔凤翥不相闻。水天月色人何在，渔火江风夜半分。爱我有情能识我，见君无地却思君。六经煨烬难凭据，同向先天妙处论。
和邑博林吴航韵四首录二·其一
作者：张天赋
朝代：明

天马真空冀北群，吴江枫落协前闻。词源鬼泣并神泣，义理更分与漏分。樗栎却怜多类我，梅花翻恨不如君。一缄拜领焚香诵，似在春风北面论。
和邑博林吴航韵四首录二·其二
作者：张天赋
朝代：明

笑狎沙头鸥鸟群，鸾翔凤翥不相闻。水天月色人何在，渔火江风夜半分。爱我有情能识我，见君无地却思君。六经煨烬难凭据，同向先天妙处论。
和陶公感秋次前韵
作者：张天赋
朝代：明

白云扰扰起楼船，梧叶初惊落井边。莼菜谩劳思故国，梨花端合读遗编。风波浪里宜持柁，歌舞场中莫讲禅。治行秪今谁第一，循良拟是汉家天。
咏宝成寺
作者：张天赋
朝代：明

我爱龙坡老令公，擎天手段宰花封。弦歌散入穷厓里，蓬岛移来古刹中。水鉴澄光涵夜月，棠阴摇绿醉春风。愿留一对飞云舄，勾漏常教见葛翁。
咏贾似道
作者：张天赋
朝代：明

堪叹贾似道，官高诈亦高。公田关会误，富室细民号。惶恐黯淡滩，羞辱洛阳桥。木棉庵里鬼，头落虎臣刀。
喜同鹊山和山北上
作者：张天赋
朝代：明

鹊报先春信，和声叶濩英。叶冈垂绿荫，山色转新晴。连辔誇同志，排云了夙盟。中原渺如许，谁认是祥麟。
四月八日素庵兄旦
作者：张天赋
朝代：明

病卧思兄白昼眠，俄惊华旦寿开筵。尼珠已兆三千界，南极将看七十年。红树枝头天缀锦，白云寨里地行仙。绿云五桂含秋色，坐看桑田几变迁。
因王脩之邀饮和山岩二首刻一
作者：张天赋
朝代：明

几夜竹山梦，东岩有主人。尺书随眼入，匹马破云行。杯酒同泉溜，歌声杂鸟鸣。座中秋色好，爽气可人情。
墨庄十有为庐陵高半穷神道人题
作者：张天赋
朝代：明

寂寂无声太古弦，先天冥会坐端然。光风霁月从烹炼，春蚓秋蛇共蜿蜒。生意两间归范冶，广寒平地见婵娟。清泉白石堪脩禊，笔砚终身结好缘。
墨池吊古次韵
作者：张天赋
朝代：明

风景轮云又一新，閒游长忆探花人。湖田水打回亨泰，天子龙飞喜圣明。夜气光涵峰顶月，墨池香浸翰林春。先生濯濯灵如在，试问今谁是后身。
壬午下第庆亲生旦舟中用前韵
作者：张天赋
朝代：明

严亲初度值斯辰，飘泊江湖愧此身。白鹤杳人天外信，四官负我榜头名。孤蓬徒极云边目，杯酒难伸膝下情。谩指冈陵遥祝寿，西风为寄白头人。
壬子秋科送从侄伯珍赴科场兼嘱三儿云
作者：张天赋
朝代：明

柳汁当年已染衣，槐黄今值选场期。文章天地分经纬，鸾凤云霄展羽仪。老货却怜无好价，奇才何幸有明时。佳期洗耳泥金报，拚醉黄苍酒百卮。
壬辰京行别亲
作者：张天赋
朝代：明

堂前稽首别双亲，去作朝天万里人。四十四年新贡士，儿童应笑老儒绅。
壬辰六月十九谢恩辞阙还南雍
作者：张天赋
朝代：明

两袖翩翩拂舜风，又辞丹陛向南雍。六经未了三年债，灯火还加五夜功。脚板昔曾期路远，眼头今已觉天空。欲从南北花消息，都属吾人一念中。
复种神光山柏一绝纪之
作者：张天赋
朝代：明

白发重来旧胜游，更裁松柏助清幽。伫看黛色参天日，擎起神光射斗牛。
夏
作者：张天赋
朝代：明

门外一溪水，山头几朵云。槐阴三盏酒，开口唱南薰。
夜宿龙下
作者：张天赋
朝代：明

终古此龙头，泷灵正气浮。乱花飞不尽，突地吼无咻。离石流川缓，随山到海收。冯夷在何处，行看入宫幽。
夜抵和平宿环溪寺
作者：张天赋
朝代：明

路远嗟来晚，山僧梦已痴。敲门惊破胆，撩乱佛菩提。
夜有感
作者：张天赋
朝代：明

寒蛩无限闹空街，唤起离人枕上怀。到此方知离别苦，玉人今夜泪香腮。
夜泊仪真次早发舟宿扬州
作者：张天赋
朝代：明

风解仪真缆，江天度晓关。莺喉歌夏调，花雨带春寒。景物随人胜，诗肠逐酒宽。扬州天不夜，灯火灿鳌山。
夜访清贫兄因其出病中之作和似之
作者：张天赋
朝代：明

雪夜遥遥访戴过，故人相见意如何。灯前笑语无穷尽，眼底知心有几多。松竹丛中增晚趣，梅花香里报阳和。壁间神妙谁能测，雷震须臾睹化梭。
奉天门朝见
作者：张天赋
朝代：明

流落尘埃不记年，喜排阊阖睹青天。千年鱼水投嘉会，万国衣冠集众贤。风煖玉阶仙掌动，云开金殿乐声喧。彤庭拜罢龙颜喜，香满归来两袖烟。
奉当道檄娄采皇木於济阳石霜寺
作者：张天赋
朝代：明
体裁：五言律诗

绿水青山里，禅关锁白云。胡麻流碧涧，瑶草吐奇芬。古柏枯无用，长沙虚有闻。若非亲目击，何以报慇勤。
奉甘泉湛先生北行凤皇篇
作者：张天赋
朝代：明

虞岐真凤皇，复生南海傍。口衔律吕音，身抱天文章。独乘万里风，飞上昆崙冈。虞庭叶韶钧，烨然邦家光。风声震华夷，共喜昭祯祥。梧竹连青云，衎衎鼎食场。借重栖钟山，山灵护行藏。招呼百鸟来，日吸新泉芳。宗伯饰鸿猷，天曹振宏纲。三载瞬息过，奋翼朝天王。神鸟远将别，百鸟惊惶惶。送别牛山巅，岩桂飘秋香。翻翎刷翅多，云外罗琼浆。相看重依依，会少别且长。不揣鹪鹩音，短歌为行将。一声哕哕鸣，仰天唤朝阳。神彩宜日中，煌煌烛无疆。凤皇听我歌，我歌思悠扬。
孔雀
作者：张天赋
朝代：明

万丈辉煌锦绣身，自知爱尾类儒林。若教飞伴虞庭凤，逼眼文章莫妒嗔。
孝弟忠信礼义廉耻八字赞
作者：张天赋
朝代：明

孝孝孝，亲息罔极真难报。祇将寸草答春晖，世世上行还下效。弟弟弟，弟兄骨肉原同气。鹡鸰急难且相呼，鸿雁翱翔无失序。忠忠忠，朝廷教养恩无穷。一朝出仕随官职，犬马勤劳报主翁。信信信，人生赖此为司命。无信徒然血肉躯，牛马襟裾何足敬。礼礼礼，天下古今人共履。纲常万古重如山，须要持循有文理。义义义，寸心藉此为裁制。遵行正路不差移，四通八达无颠踬。廉廉廉，本分之外莫求添。贪泉不改夷齐操，煮石餐霞味亦甜。耻耻耻，一事不如人所鄙。直须猛省洗前羞，进入圣贤门户里。
孝弟忠信礼义廉耻八字赞·其一
作者：张天赋
朝代：明

孝孝孝，亲息罔极真难报。祇将寸草答春晖，世世上行还下效。
孝弟忠信礼义廉耻八字赞·其七
作者：张天赋
朝代：明

廉廉廉，本分之外莫求添。贪泉不改夷齐操，煮石餐霞味亦甜。
孝弟忠信礼义廉耻八字赞·其三
作者：张天赋
朝代：明

忠忠忠，朝廷教养恩无穷。一朝出仕随官职，犬马勤劳报主翁。
孝弟忠信礼义廉耻八字赞·其二
作者：张天赋
朝代：明

弟弟弟，弟兄骨肉原同气。鹡鸰急难且相呼，鸿雁翱翔无失序。
孝弟忠信礼义廉耻八字赞·其五
作者：张天赋
朝代：明

礼礼礼，天下古今人共履。纲常万古重如山，须要持循有文理。
孝弟忠信礼义廉耻八字赞·其八
作者：张天赋
朝代：明

耻耻耻，一事不如人所鄙。直须猛省洗前羞，进入圣贤门户里。
孝弟忠信礼义廉耻八字赞·其六
作者：张天赋
朝代：明

义义义，寸心藉此为裁制。遵行正路不差移，四通八达无颠踬。
孝弟忠信礼义廉耻八字赞·其四
作者：张天赋
朝代：明

信信信，人生赖此为司命。无信徒然血肉躯，牛马襟裾何足敬。
孟冬送十八童生谒先师庙
作者：张天赋
朝代：明

十八衣冠聚泮黉，天教喜鹊报声声。门墙栽植盈桃李，罗网收来总俊英。遥拟元功同佐汉，更犹仙子并登瀛。清浏文运应回泰，争继圭斋播令名。
孟夏与诸公臬司较艺浏庠士次壁间韵
作者：张天赋
朝代：明

日光摇短砌，树色霭前村。哲人世已邈，流风今尚存。密云迷楚岫，明月照柴门。芹拂芸香合，高斟带酒吞。
季冬望过蕉溪
作者：张天赋
朝代：明

密云山顶生，我在云中行。白石扣牛角，黄鹂飞玉京。乖厓瘦霜行，齐云绚朱楹。飞泉断复续，峻坂陂半平。愁云暗越山，朔风吹楚城。乳鸦古木栖，水鸟寒塘鸣。红颜叹落落，白发悲惺惺。徘徊岁将暮，惆怅衣未更。策驴入长沙，折腰悬青萍。半生历江山，随处询姓名。蠛蠓人所惜，鹪鹩分何争。临风发长叹，聊以白我情。
安分守己四字赞
作者：张天赋
朝代：明

安安安，叶根蔬食日三餐。闭门无事焚香坐，自觉寸心天样宽。分分分，富贵贫贱分利钝。冥冥默坐乎其间，人力何能移尺寸。守守守，亏体辱亲真可丑。直须检点此身心，名重黄金高北斗。己己己，肩头着力担当起。当时孔子铸颜方，为仁由己非由彼。
安分守己四字赞·其一
作者：张天赋
朝代：明

安安安，叶根蔬食日三餐。闭门无事焚香坐，自觉寸心天样宽。
安分守己四字赞·其三
作者：张天赋
朝代：明

守守守，亏体辱亲真可丑。直须检点此身心，名重黄金高北斗。
安分守己四字赞·其二
作者：张天赋
朝代：明

分分分，富贵贫贱分利钝。冥冥默坐乎其间，人力何能移尺寸。
安分守己四字赞·其四
作者：张天赋
朝代：明

己己己，肩头着力担当起。当时孔子铸颜方，为仁由己非由彼。
宝成祝寿
作者：张天赋
朝代：明

整饰梵宫效我劳，云房待漏集英豪。山呼声彻低阊阖，香雾清分湿笏袍。列爵岂云南殿远，举头便见北辰高。万年君子昭明戒，一统乾坤入浪淘。
宿花石巡检司
作者：张天赋
朝代：明

宋室谁兴花石纲，奸臣不管国将亡。泊舟闻说名花石，仓卒令人倍感伤。
寄刑科罗给事近山先生
作者：张天赋
朝代：明

太平天子坐朝堂，紫阁黄扉白昼长。四海共瞻尧日月，百年重睹汉冠裳。金兰昔日誇同利，朝野今朝恨异方。翘首楚天徒怅望，一缄飞递入南昌。
寄古槐云
作者：张天赋
朝代：明

二八衣冠泮水游，奔波空负望封侯。今朝得遂归田愿，两只芒鞋踏破秋。
寄大埔胡大尹
作者：张天赋
朝代：明

星斗文章仰老成，庐山飞舄越山城。邻封有幸同沾化，循吏何人独擅名。明月一天无犬吠，清风百里有琴声。鱼书便达情犹歉，何日登龙慰识荆。
寄廖雪冈尚义
作者：张天赋
朝代：明

纸帐梅花梦雪冈，经年两地恨参商。何时跨鹤仙人宅，风雨连床话短长。
寄惠阳叶两峰
作者：张天赋
朝代：明

齐昌桥上别元夫，闽楚迢迢雁信疏。同出却怜非上路，相看应笑负当初。烟花眼底风情薄，夜梦梁间月色孤。诗礼过庭清暇处，盛唐诗有续编无。
寄揭阳业师黄先生
作者：张天赋
朝代：明

桃花门墙下，春风化育深。百年山斗望，千里圣贤心。世路有先后，纲常无古今。天涯倍惆怅，聊尔达新吟。
寄支隐士
作者：张天赋
朝代：明

华山高枕卧希夷，花落花开总不知。鼎沸火销丹熟候，月明风送鹤归时。刘伶每作三年醉，王质长看一局棋。仙掌九霄多玉屑，欲凭山鬼借疗饥。
寄毛旸谷进士
作者：张天赋
朝代：明

天地斯文气味真，丹涯企仰渴生尘。小春又报梅花信，笑折临风寄美人。
寄覆泉州安溪年兄詹晴溪
作者：张天赋
朝代：明

曾向秦淮共问津，几多家国话投真。却怜清世文章客，閒作炎荒草莽臣。沂水拟寻曾点乐，首阳甘受伯夷贫。小春梅报先天信，谩折征鸿寄美人。越峤迢迢与楚津，行行如梦半虚真。宣尼有道甘环辙，孟氏何心肯致臣。蹠纵百年难谓寿，颜虽如洗未为贫。胸中自有灵丹在，不问街头卖药人。
寄覆泉州安溪年兄詹晴溪·其一
作者：张天赋
朝代：明

曾向秦淮共问津，几多家国话投真。却怜清世文章客，閒作炎荒草莽臣。沂水拟寻曾点乐，首阳甘受伯夷贫。小春梅报先天信，谩折征鸿寄美人。
寄覆泉州安溪年兄詹晴溪·其二
作者：张天赋
朝代：明

越峤迢迢与楚津，行行如梦半虚真。宣尼有道甘环辙，孟氏何心肯致臣。蹠纵百年难谓寿，颜虽如洗未为贫。胸中自有灵丹在，不问街头卖药人。
寄陈草堂
作者：张天赋
朝代：明

病卧遥遥忆草堂，草堂兰桂满庭芳。枝枝叶叶抽新绿，白白红红出短墙。史学我惭司马氏，义方人仰燕山郎。何时更倚沧浪月，君作歌狂我醉狂。
寄陈雪厓都阃
作者：张天赋
朝代：明

几夜思君处，明星灿玉河。屠龙惭落魄，醉袂忆婆娑。将略推无二，天才信不多。晓来看出处，珍重野人蓑。
寓南都夜怀室人
作者：张天赋
朝代：明

两地参商梦，天涯又一秋。连年人怨别，屈指自知羞。闻笛愁欹枕，看花懒下楼。瞳瞳方寸月，终夜叶冈头。
寓纂脩馆夜写怀
作者：张天赋
朝代：明

客馆烧梨夜未央，欲追班马愧三长。是非敢对皇天语，优劣都将尺寸量。草露宿蛩鸣短砌，柳风吹月上东墙。白头老笑书生笔，每为宁昌记录忙。
寿家君竹山先生六旬晋一
作者：张天赋
朝代：明

仰瞻南极烂层霄，光射华堂喜气饶。舞我斑斓斟我酒，祝亲眉寿奉亲袍。鸿恩秪自铭方寸，微忱何能报一朝。惟愿遐龄天地久，不誇彭祖老英豪。
寿罗东林司训母寿节
作者：张天赋
朝代：明

节匪有寿无由见，寿不能全节可羞。白发暗消閒岁月，黄花漫放九天秋。倚云桂子香风播，绕砌兰芽绿叶稠。弱冠已闻人有节，于今更喜寿双优。
寿高隐八旬为顺德梁鸣汉索显次南海伦白山太史韵
作者：张天赋
朝代：明

深入罗浮一遁嘉，铁桥流水饱胡麻。曾经甲子四百八，还看蟠桃几度花。
尝治事公堂有雀时飞集案上漫吟一绝
作者：张天赋
朝代：明

案上清风绝点埃，等閒时往复时来。乾坤物我浑忘却，墙角冲寒喜放梅。
山居自乐别号
作者：张天赋
朝代：明

跳入壶中一洞天，白云深处不知年。机神谷应相宾主，韵叶莺声作管弦。卧石已成西华枕，飧霞不乏紫芝钱。夜清谁作吟诗侣，鹤在林梢月在川。
山翁乐
作者：张天赋
朝代：明

白云深处是谁家，跣足蓬头飧紫霞。石洞愿教无处入，恐惊分我一山花。
峡江城下早发漫兴
作者：张天赋
朝代：明

孤舟冻雨乱敲篷，惊醒凄然梦未终。报晓鸡声茅店月，冲寒梅信雪花风。才华鸣世滕王阁，天地储精五老峰。仰止岂能甘目画，尼丘翘首望山东。
己酉季十日雨雪忆孙环山进士
作者：张天赋
朝代：明

曾试京师踏雪时，环山共酌共赓诗。数千百里聚萍梗，一十八年违面眉。踪迹自怜终草莽，功勋谁擅上穷碑。五更风雪闻敲瓦，沼沚浓兰有所思。
己酉科七月初送三男赴试
作者：张天赋
朝代：明

岩花甘雨报新秋，行李光芒剑气浮。弱干自惭榱桷用，灵枝汝可栋梁收。老龙渡上通南海，健笔场中占上头。何日泥金好消息，菊花香里醉金瓯。
巽子婿王适四旬踰一 辞 贺老夫欲往石马庄，谩书一律，于使者归之。九月二十五日
作者：张天赋
朝代：明

佳晨喜值菊花香，我亦扶筇庆寿觞。闻执铁鞭驱石马，想同王母醉琼浆。浮生嘉会真难得，百岁流光祇是忙。泡沫翻然怜爱玉，一堆青冢叹荒凉。
平川别号为庐陵宗侄介题
作者：张天赋
朝代：明

不是飞淙十八滩，悠悠一派绕银山。晴波荡漾天光动，止水沉潜夜月寒。自在船如天上坐，虚明人似镜中看。此情更向晴江问，春水新添几寸澜。
幽独别号
作者：张天赋
朝代：明

结庐南山下，经岁少人来。云罩庭阶静，呼童归不开。
庐陵宗人尚夔晴江别号
作者：张天赋
朝代：明

玉烛辉煌六合融，桃花流泛满川红。天光云影渊潜里，渔火丹霞夕照中。明月夜深沉渚白，平沙春暖睡鸥浓。江湖廊庙人无异，出处从教易地同。
庐陵锦原曾地师月鉴别号
作者：张天赋
朝代：明

银汉无声万籁收，玉蟾光满洞庭秋。山灵无处藏踪迹，水国通霄见斗牛。平濑澄花沉碎璧，晴波晖影上危楼。阿谁打坐清虚府，笑览江天景色悠。
庚子夏初携二儿府试湆溪早发
作者：张天赋
朝代：明

山色分东曙，征衣袭晓寒。苗生初展绿，梅熟尚留酸。旅思凭诗遣，岩花带笑看。天风如有约，九万助鹏抟。
庚戌四月十四日
作者：张天赋
朝代：明

曲肱而枕乐有馀，夫子当年不我诬。无梦坦然无障碍，就教有梦亦安舒。
庚戌秋夜梦与甘泉先生讲有道者心无老少之异一句反覆不辍既觉是梦复梦诗云
作者：张天赋
朝代：明

有道心皆老少然，秋霄清梦见先生。画前本有无言易，不向梅花讲后天。
建浏阳浮桥成
作者：张天赋
朝代：明

华表临流夹峙雄，横江铁索系青龙。蹇裳仅免行人病，尚赖循良继后功。
张家坊以道浏阳寓宝林寺遗浏上人
作者：张天赋
朝代：明

湘水衡云道路曼，暂投琴剑憩禅关。一檐花影一檐竹，四面湖光四面山。青野谩酣黄鹤梦，白云常伴老僧閒。孤城未入浏阳境，民瘼原来想一般。
往长沙府送浏阳庠士入应督学岁考至东屯渡遇邦伯夏凫溪先生命回县治事已对应公请免而委同寅东嵎李三尹代之先是自十九夜发舟至廿二通宵烛花不落光焰非常果得此报喜吟一首
作者：张天赋
朝代：明

客舟连夜烛开花，气魄辉煌实可誇。顶盖团团如月上，傍生冉冉带风斜。遥思太乙浮莲叶，更想张骞泛汉槎。驻足东屯听消息，凫溪辞我入长沙。
心泉别号
作者：张天赋
朝代：明

桂山有笑人，闇然闻清脩。醉伴黄鹤睡，醒招白鹿游。坐对山下泉，觱沸增清幽。水晶拖白龙，云母梳青头。南下风味殊，凛然凌三秋。岩在晓露垂，涧底清香流。罗月天风吹，水面黄金浮。时汲煮新茗，蟹眼凝浮沤。时汲酿春酒，竹叶抽新刍。澄虑消我愁，高歌润我喉。寂寞空谷中，恍若玄龙楼。相忘无形迹，默默神与游。卓彼膝下人，渊源力探求。盈科放四海，拟把神功收。呼吸天地交，霖雨离龙湫。贤哉心泉翁，良云臧贻谋。
忆麻石岩次前韵
作者：张天赋
朝代：明

谁将灵斧劈灵岩，幻出蓬莱极巧纤。莺弄笙簧声合调，山开图尽色拖蓝。白云匝地迷丹灶，黄蝶穿花落碧潭。麻石霍山兼国泰，清虚光景一无三。外拥旋螺内碧岩，梵钟云外落声纤。鸟啼林壑如歌调，雨洒冈头点翠蓝。松顶清风鸣夜瑟，花梢香露滴寒潭。三岩堪恣平生乐，海上从渠岛有三。
忆麻石岩次前韵·其一
作者：张天赋
朝代：明

谁将灵斧劈灵岩，幻出蓬莱极巧纤。莺弄笙簧声合调，山开图尽色拖蓝。白云匝地迷丹灶，黄蝶穿花落碧潭。麻石霍山兼国泰，清虚光景一无三。
忆麻石岩次前韵·其二
作者：张天赋
朝代：明

外拥旋螺内碧岩，梵钟云外落声纤。鸟啼林壑如歌调，雨洒冈头点翠蓝。松顶清风鸣夜瑟，花梢香露滴寒潭。三岩堪恣平生乐，海上从渠岛有三。
怀永丰秋江刘浩然
作者：张天赋
朝代：明

少共疏狂忆浩然，今为何处地行仙。金龟欲换长安酒，铁笛空吹落洞天。月照剡溪怜有兴，辖投陈井叹无缘。凭谁跨鹤秋江上，把手招来醉瓮边。
怀穷神道人我广黎练溪二丈
作者：张天赋
朝代：明

西有穷神东练溪，吾居于此间东西。诗怀练老开余兴，易学昌翁指我迷。莫道山川殊气习，应知豪杰共襟期。何当夜榻同三老，话到樽前月落时。
怀陶涟洲大尹公
作者：张天赋
朝代：明

病卧蓼床欲断魂，花开花落自黄昏。白云界限西河水，明月梅花梦扣门。
思游罗浮
作者：张天赋
朝代：明

洗除万劫逐波流，四百峰头跨鹤游。丹灶饥餐长健药，铁桥飞上最高头。金尊吸画岩前月，玉笛吹残海外秋。长笑不知人事改，遥从东海看浮沤。
总司考送广州府发落出门自慰
作者：张天赋
朝代：明

且喜苍天秋未残，黄花还放世人看。寒梅更有春消息，谈笑封侯应不难。
感怀
作者：张天赋
朝代：明

白发潇潇忘老身，陶然无虑任天真。浅青掩赪山辞臈，嫩绿摇风柳放春。淑气洪钧催宿鸟，狂歌新酒醉幽人。孔颜何处寻真乐，沂水春风气魄新。
慈闱生旦寓惠州水东舟中伤感一律
作者：张天赋
朝代：明

慈闱初度值斯辰，愧我天涯客里身。杯酒莫能伸寸草，男儿徒自抱虚名。万山红树滴泪血，一带长江思慕情。谩指冈陵遥祝寿，西风为寄白头人。
戏王柬岩
作者：张天赋
朝代：明

麻石高风绝点埃，仙葩灵种倚云栽。谁知也放窥春眼，流水天台透出来。
戏题壁间
作者：张天赋
朝代：明

几遍龙门点额来，青灯依旧坐书台。蟾宫有路终须到，未许时人笑短才。
扇面尽有感
作者：张天赋
朝代：明

隐坐青松二老翁，伴尽江山几万重。壶里乾坤真自得，任渠横直醉东风。
扬州望如皋百里许怀邑侯仇讷斋先生
作者：张天赋
朝代：明

仰止摩诃上，齐昌旧令公。棠阴犹带绿，燕麦独摇风。见水思清操，看花想醉容。好怀歌不尽，何处达征鸿。
承旧潮阳尹莆田宋公良翰访余于河源文明书院一律别于宝江云
作者：张天赋
朝代：明

拨破浮空万里云，光芒星斗见天文。春风何幸来明道，妙墨常怀索右军。吊汨有词悲楚客，采芹无路献明君。此行后会知何地，忍把槎江醉袂分。
承李叔刚韵
作者：张天赋
朝代：明

何时水打留湖田，却认先生发解元。人杰时应生宇宙，神光先已显山川。羲之沼墨书如昨，曾子湖澄孝可传。不识后来谁继武，敢将消息问青天。
承邑侯黄龙坡请乡饮使来诗以辞之
作者：张天赋
朝代：明

白发潇潇两鬓皤，南山北山枳棘多。等閒欲梦不成梦，快活要歌才放歌。世道看来今若此，人情复望更如何。玉函盥手焚香诵，报答君侯别网罗。
承郭易庵陈守愚邹柏窗邹静轩四老携酒过访话旧乐甚赋此答之
作者：张天赋
朝代：明

老街有五老，总角共交游。动别经多载，相看尽白头。喜吾归楚国，携酒过南楼。犹作少年乐，宁教老便休。高歌杨柳舞，酣饮菊花秋。豪气乾坤塞，烟花眼界收。脚跟随去住，山水任遨游。对舞庭前鹤，忘机海上鸥。一天垂巨幕，满眼放虚舟。快乐符三岛，风流蔑五侯。庐仙誇旧迹，洛社拟前脩。桑落山中熟，还期再唱酬。
承郭淡水秀才过访一绝遗之
作者：张天赋
朝代：明

老我淡然心似水，却逢淡水便投真。笑看流入天池去，蚤作商霖济世人。
抵清河县过张仲河登岸游观
作者：张天赋
朝代：明

开花多异样，山鸟不知名。万里清河客，来游故郡城。
拙妇吟
作者：张天赋
朝代：明

我生命不辰，迟归靡成家。缕缕日不绝，空负勤绩麻。春风紫燕巢，巢下长吁嗟。札札弄机杼，经纬曷敢差。白头守孤灯，寂寂无声哗。自信甘蔗甜，人欲苦李嘉。窥观五云端，烛焰红楼纱。独坐西风冷，年年对黄花。
拜题家君竹山小隐别号
作者：张天赋
朝代：明

天地无拘有我翁，南阳前世是真龙。家居兀兀巍巍下，身在青青翠翠中。凉透午阶风细细，光生虚谷月溶溶。万重云影潇湘梦，不入千官拥玉宫。万丈崔巍森玉台，自招琴鹤住山隈。疏枝漏月虚生白，高节凌云翠作堆。彩凤舞风乘暖日，蛰龙翻土待春雷。琅玕敲动西华枕，日报平安次第来。
拜题家君竹山小隐别号·其一
作者：张天赋
朝代：明

天地无拘有我翁，南阳前世是真龙。家居兀兀巍巍下，身在青青翠翠中。凉透午阶风细细，光生虚谷月溶溶。万重云影潇湘梦，不入千官拥玉宫。
拜题家君竹山小隐别号·其二
作者：张天赋
朝代：明

万丈崔巍森玉台，自招琴鹤住山隈。疏枝漏月虚生白，高节凌云翠作堆。彩凤舞风乘暖日，蛰龙翻土待春雷。琅玕敲动西华枕，日报平安次第来。
择术
作者：张天赋
朝代：明

屠龙海上驾空船，经岁无龙可近边。三载始能成技艺，千金空费授师编。挥戈退舍浑从梦，炼石驱鳌却类禅。双眼举头天咫尺，此天天外更无天。
挽徐师傅庚辰夏到县未上任不幸即世
作者：张天赋
朝代：明

浙水驰名卓荦哉，五云深处拜官来。杏坛未播春风教，宦况俄成疾祸胎。来路马行归路梦，贺声人换吊声哀。迢迢旅衬知何地，故国寒烟锁夜台。
挽李周学秀才
作者：张天赋
朝代：明

炎荒屈指几英才，月旦评归周学来。准拟明秋蟾桂折，俄惊此日玉山颓。诗书声绝灯花落，天地愁分猿鹤哀。正气不随今日散，梅花依旧占春魁。
挽河源赖月湖上舍
作者：张天赋
朝代：明

失却苍生望已深，高冈千古弃璆琳。光涵夜夜湖中月，一点先生不死心。
挽罗外父西塘翁
作者：张天赋
朝代：明

年高德邵两兼隆，眼小江山几万重。纯粹德容犹羡玉，直端心地比良弓。一朝魂赴渺冥地，举世人嗟矍铄翁。泣血数声天外远，不知何处觅行踪。
挽西昌老友萧汝静
作者：张天赋
朝代：明

总角文章擅大家，白头湖海梦江槎。风云笔阵多年力，桃李门墙到处花。皇阁未曾垂竹帛，玉楼何事美才华。昔年谈易今成幻，愁向西江泪日斜。
挽陈朴庵
作者：张天赋
朝代：明

红尘界断白云关，不上天朝拜将坛。应是百年人事毕，黄金突兀对青山。
挽陈竹邻员外先生
作者：张天赋
朝代：明

粤南秋榜首，京国地官郎。宦署冰霜冷，门墙桃李芳。高名何所负，久要不相忘。箕尾冥冥去，悲君哭断肠。
挽黄南浦二尹
作者：张天赋
朝代：明

带病冈头望墨池，墨池龙去没归期。神光不见登仙屐，武进空流堕泪碑。世路脚头应自了，乾坤逆旅莫相疑。年年洛社西风里，野草閒花满眼悲。
捐俸助脩灌江桥公出过题
作者：张天赋
朝代：明

碧天清晓出南郊，鸡犬桑麻景物饶。笑我未能乘驷马，浪吟聊寄灌江桥。
放赈日西未食
作者：张天赋
朝代：明

菜色人人上面眉，奔来控诉哭啼啼。应酬镇日无休歇，不独民饥我亦饥。
新年次侯礼轩掌教韵
作者：张天赋
朝代：明

眼底梅花信，年年不易时。风光原有别，松竹许相知。嫩草铺茵绿，青山展画奇。墨池天有待，外翰喜偏宜。
新建吴思斋诗来次韵答之
作者：张天赋
朝代：明

诗书今日债，灯火十年劳。自我希贤圣，谁人擅俊髦。寒生门外雪，煖拥座中袍。会得丸中趣，粗心没半毫。
新春有感
作者：张天赋
朝代：明

一两点花吐，二三声鸟歌。书生自知足，好景不须多。
新春试笔
作者：张天赋
朝代：明

值新春举笔，且放下心中忧戚，得失凶吉与损益。造化有个自然数，也归于一。人间几个邵尧夫，都把将来期必。料皇天生我是男儿，终不与鸱鸮为匹。信步行行，到前头当有真消息。万一不然，吾将置穷达于殊途，且论平生心迹。掷笔问乾坤，乾坤不对，乾坤默识。
时事有感
作者：张天赋
朝代：明

举日伊谁重绨袍，江河趋下愈滔滔。党碑有屈嗟如晦，天命无知笑伯寮。生死是非都一梦，从违冷暖总皆劳。贞元自有天然妙，错把繁华看小桃。
时雨
作者：张天赋
朝代：明

阿香一震暗千山，滂沛甘霖九有间。啼鸟有情春在在，无边花柳转衰颜。
春
作者：张天赋
朝代：明

村村开玉树，处处绽银花。始信乾坤富，谁人说大家。
春日与廖子寒江王子丽行杨子泰唐从侄元吉伯珍辈饮于舍弟西湖席中因寒江索题遂吟数首又各似一首今录其一
作者：张天赋
朝代：明

春日无诗枉庆春，多情喜遇看花人。等来聚首原非偶，话到忘言总有神。谩昔光阴难复旧，且斟杯酒共尝新。剡溪雪夜舟中月，妙趣凭君独得真。
春日即事
作者：张天赋
朝代：明

读罢俄闻野鸟啼，声声分诉与谁知。东皇不肯长为主，故向垂杨恋嫩枝。
春日游东岩
作者：张天赋
朝代：明

石洞风和草色深，等閒笑侣一登临。眼前红劫自来去，尘外青山无古今。玄谷月明云鹤梦，碧潭春暖水龙吟。一丸太极天然趣，收入蕉桐数尺琴。
春游
作者：张天赋
朝代：明

园林有佳趣，扶筇时往还。白发心犹壮，逢仙不问丹。
月湖徽号为校师夏先生题讳萱
作者：张天赋
朝代：明

万籁无声六合宽，碧波清浸玉团团。天光涣彩方塘满，水鉴澄花夜气寒。空洞昭昭皆太极，虚灵皎皎异尘寰。弄丸人在湖干立，未许纷纷俗眼看。
望采石矶
作者：张天赋
朝代：明

春色祠前草满坡，青天不老夜如何。拍天大浪银山立，还有诗魂载酒过。
李密乞养
作者：张天赋
朝代：明

祖母恩深厚，陈情乞养终。祇闻儿养母，孙亦与儿同。
李村望罗浮
作者：张天赋
朝代：明

罗浮万丈摩晴空，朱明日日皆春风。何当跨鹤飞云顶，数尽高低大小峰。
李村观竞渡临流赋诗言志
作者：张天赋
朝代：明

几度看花空放眼，李村今日醉壶觞。罗浮欲上飞云顶，谁向江天弄渺茫。
束书归闽为次厓林宗师公子才甫题同安人
作者：张天赋
朝代：明

雏凤原来集海涯，丹山寻穴骈还家。先天妙诀归行李，万里长风破浪花。乔木已瞻参碧落，桂香端拟吐英华。德星遥向同安聚，奕叶重光更有誇。